Smatram da je primena javno–privatnog partnerstva, odnosno ESCO mehanizma, pravi način da se poveća energetska efikasnost u javnom sektoru. Zato ga preporučujem opštinama, ali i celom javnom sektoru“, kaže Aleksandar Antić, ministar rudarstva i energetike u Vladi Srbije. On je u intervjuu objavljenom u publikaciji “Unapređenje energetske efikasnosti kroz model javno-privatnog partnerstva” rekao da privatni partner, osim što obezbeđuje finansiranje, garantuje i uštede energije iz kojih će mu se plaćati naknada, čime preuzima i najveći deo rizika za realizaciju projekata.\nKoliko je energetska efikasnost važna za našu zemlju?\nUnapređuje se energetska bezbednost zemlje, povećava se konkurentnost privrede i podstiče se regionalni razvoj. Smanjuje se negativni uticaj sektora energetike na životnu sredinu kao i izdaci budžeta za energiju, ali se i poboljšava standard građana. Prema Strategiji razvoja energetike Republike Srbije do 2025. godine sa projekcijama do 2030 godine, promoviše energetsku efikasnost kao nov energetski izvor.\nKoje su obaveze Srbije u njenom unapređenju, posebno u javnim zgradama?\nObaveze proističu iz pristupanja Energetskoj zajednici, ali i iz pretpristupnih pregovora sa Evropskom unijom. Tako je još 2010. godine, usvajanjem prvog akcionog plana, Srbija preuzela obavezu da ostvari uštedu od devet odsto finalne energije u periodu od devet godina, do 2018. Trećim akcionim planom, usvojenim krajem 2016, predviđeno je da se do kraja 2018. u javnom i komercijalnom sektoru uštedi 158.100 tona ekvivalentne nafte. Prema podacima iz ovog plana, u periodu od 2010-2015. ostvarene su uštede finalne energije od oko 50 odsto, dok je u javnom i komercijalnom sektoru ostvareno 60 procenata cilja koji je postavljen za ovaj sektor.\nDa bi se dostigli zacrtani ciljevi, Zakonom o efikasnom korišćenju energije iz 2013. za velike potrošače i javni sektor predviđeno je sprovođenje sistema energetskog menadžmenta. Između ostalog, obveznici ovog sistema iz javnog sektora, počevši od 2017, u obavezi su da uštede jedan odsto potrošnje primarne energije godišnje, što je u skladu sa politikom EU da javni sektor mora da postane primer u unapređenju energetske efikasnosti.\nPo osnovu nove obaveze prema Ugovoru o Energetskoj zajednici u pogledu primene Direktive EU 2012/27/EU o energetskoj efikasnosti, biće neophodno da se od 2018. rehabilituje jedan odsto površine objekata centralne vlasti, tako da se ostvare određeni minimalni zahtevi. U saradnji sa relevantnim institucijama i uz tehničku pomoć GIZ-a, ministarstvo je pokrenulo aktivnosti na pripremi inventara ovih zgrada na osnovu kog će biti pripremljen i program rehabilitacije.\nJavni sektor je u obavezi da od 2017. uštedi jedan odsto potrošnje primarne energije godišnje, što je u skladu sa politikom EU\nKakva je energetska efikasnost objekata u javnom sektoru, kakav je tu potencijal i gde se mogu ostvariti najveće uštede?\nNajveći je svakako u sektoru zgrada, gde je i najveća potrošnja energije (oko 40 odsto), odnosno u sektoru domaćinstava, bez obzira na to da li je reč o rehabilitaciji ili rekonstrukciji zgrada, upotrebi efikasnijih uređaja ili promeni sistema grejanja u efikasniji. Kao i druge zemlje EU i zemlje u okruženju, i za Srbiju je realizacija projekata u ovom sektoru jedan od najvećih izazova.\nNa koje načine država podstiče institucije javnog sektora i lokalne samouprave?\nPrema Zakonu o efikasnom korišćenju energije, postoji više regulatornih mehanizama. Tako bih, osim obaveze primene sistema energetskog menadžmenta, pomenuo Pravilnik o minimalnim kriterijumima u pogledu energetske efikasnosti u postupku javne nabavke dobara. Zakon je predvideo i mehanizme kroz osnivanje Budžetskog fonda za unapređenje energetske efikasnosti i mogućnost primene ESCO modela finansiranja unapređenja energetske efikasnosti, odnosno korišćenja energetskih usluga. Dosad su, u periodu 2014–2016, realizovana tri javna poziva za javne objekte i u jedinicama lokalne samouprave iz fonda. Reč je o školama, vrtićima, domovima zdravlja i opštinskim zgradama. Potpisano je ukupno 39 ugovora u vrednosti 230 miliona dinara i 500.000 dolara donacije UNDP-a. Procenjena ušteda energije iznosi 40 odsto. Nažalost, sredstva za rad su veoma mala spram realnih potreba, pa ministarstvo ulaže velike napore da ih poveća.\nUz ograničena sredstva u budžetu države i samouprava te velika sredstva potrebna za energetsku efikasnost u mnogim objektima, da li JPP može da bude jedno od rešenja?\nMinistarstvo vidi javno–privatno partnerstvo kao jedan od značajnih mehanizama za finansiranje projekata unapređenja energetske efikasnosti u javnom sektoru, kao što je navedeno u svim akcionim planovima. Ti projekti se, za razliku od nekih drugih, isplaćuju u zavisnosti od primenjenih mera, u kraćem ili dužem periodu, što omogućava primenu posebnog vida JPP-a. Prema ESCO modelu ugovaranja energetskih usluga, privatni partner, osim što obezbeđuje finansiranje projekta, na osnovu svoje ekspertize garantuje uštede koje će ostvariti i iz kojih će mu se plaćati naknada u periodu trajanja ugovora, čime preuzima i najveći deo rizika. To su energetske usluge sa garantovanim učinkom.\nPreko Regionalnog programa za energetsku efikasnost (REEP) obezbeđena je tehničku pomoć opštinama za pripremu i sprovođenje projekata prema ESCO modelu\nU cilju lakše primene ESCO koncepta, na osnovu Zakona o efikasnom korišćenju energije, Ministarstvo je donelo Pravilnik o utvrđivanju modela ugovora o energetskim uslugama za primenu mera poboljšanja energetske efikasnosti, kada su naručioci iz javnog sektora, kojim su modeli ugovora propisani za zgrade i javno osvetljenje po principu javno–privatnog partnerstva. Ovaj model ugovora je obavezan za korisnike iz javnog sektora.\nTakođe, ministarstvo je preko Regionalnog programa za energetsku efikasnost (REEP), koji finansira Evropska banka za obnovu i razvoj (EBRD), obezbedilo tehničku pomoć opštinama za pripremu i realizaciju prvih projekata baziranih na ESCO modelu. Očekuje se da on bude jedan od značajnih instrumenata za ostvarivanje obaveza u skladu sa novom direktivom za energetsku efikasnost, u pogledu povećanja energetske efikasnosti u zgradama centralne vlasti. U tom smislu preporučujem primenu ESCO menadžmenta opštinama, ali i celom javnom sektoru, kao I da iskoriste tehničku pomoć EBRD-a, za pripremu projekata.\nDa li opštine i gradovi koriste JPP kao model za povećanje energetske efikasnosti? Ako ne koriste, koje su prepreke?\nViše od četvrtine od ukupnog broja projekata javno–privatnog partnerstva koji su dobili pozitivno mišljenje Komisije za javno privatno partnerstvo ima za cilj povećanje energetske efikasnosti na lokalnom nivou, pre svega modernizaciju javne rasvete putem ESCO modela. Verujemo da je objavljivanje standardizovanog obaveznog modela ugovora u ranije pomenutom pravilniku doprinelo razvoju ovakve vrste projekata i očekujemo još širu primenu. S obzirom na to da je ESCO, kao i samo javno–privatno partnerstvo, još novina za većinu gradova i opština, potreban je dalji rad na promociji i edukaciji korisnika iz javnog sektora.\nVlada Srbije je odobrila Ministarstvu zdravlјa da rehabilitaciju sistema grejanja radi po principu JPP\nŠta je dosad urađeno u smislu zakonodavnog okvira u našoj zemlji? Koliko i šta država radi na promociji značaja energetske efikasnosti i podizanju svesti o njoj?\nKljučna su dva zakona – o efikasnom korišćenju energije i o planiranju i izgradnji. Dok je prvi zakon obuhvatio primenu širokog spektra regulatornih mera i podsticaja u svim sektorima potrošnje energije, drugi je sa svojim podzakonskim aktima propisao uslove u pogledu energetske efikasnosti (energetskim svojstvima) za nove i zgrade koji se rekonstruišu. Izrada podzakonske regulative po osnovu prvog zakona je u finalnoj fazi, a po osnovu drugog treba dalje da se unapredi. Zbog ograničenih sredstava u budžetu, Ministarstvo ne sprovodi klasične mere podizanja svesti koje se odnose na široku javnost, ali je veoma aktivno sa skupovima i projektima. Osim toga, i samim Zakonom o efikasnom korišćenju energije, a pre svega uvođenjem sistema energetskog menadžmenta i uspostavljanjem funkcije energetskog menadžera, očekuje se da će pitanje energetske efikasnosti i domaćinskog odnosa prema potrošnji energije dobiti snažan podsticaj.\nDa li na nivou države postoje projekti za škole, zdravstvene ustanove, zgrade sudova?\nMinistarstvo je u saradnji sa EBRD-om otpočelo rad na identifikaciji projekata u okviru kojih koji bi se unapredila energetska efikasnost putem ESCO modela i očekujemo da će uskoro biti započeti prvi pilot-projekti, čija će priprema i realizacija biti podržana tehničkom pomoći. Osim toga, Vlada Srbije usvojila je zaklјučak kojim je Ministarstvu zdravlјa odobreno da se rehabilitacija sistema grejanja u njegovoj nadležnosti radi po principu JPP-a.\nTagovi: Aleksandar Antić, energetska efikasnost, Energetska zajednica, ESCO, javno-privatno partnerstvo, JPP, REEP\nPočetna » Intervju » Preporučujem ESCO model opštinama i javnom sektoru


Ukinuta vanredna situacija u Malom Zvorniku - Zvornicki.ba\nNa predlog Štaba za vanredne situacije, predsednik opštine Zoran Jevtić jučer je potpisao odluku o ukidanju vanredne situacija u Malom Zvorniku uvedene 13. novembra na predlog Zavoda za javno zdravlje iz Šapca.\nKako je predsednik Jevtić prethodnog dana potvrdio za Lozničke novosti, predlog o ukidanju vanredne situacije dao je malozvornički Dom zdravlja čija je procena da je epidemiološka situacija prouzrokovana širenjem zarazne bolesti kovid-19 u poslednje vreme bolja nego u ranijem periodu i da su se stekli uslovi za ukidanje vanredne situacije.\n– Opštinski Štab za vanredne situacije je ovaj predlog usvojio na telefonskoj sednici koju smo održali u 13 časova, a ja sam odluku potpisao u nadi da će situacija i dalje ići u pozitivnom smeru i da će zaraženih na teritoriji naše opštine biti sve manje. Mi smo i na sednici oržanoj u petak, 15. januara, zaključili da je epidemijska situacija na području opštine u poslednje dve sedmice mirna, a iz Doma zdravlja nam je potvrđeno da je prošle sedmice obavljeno ukupno 70 pregleda.\nNa PCR testiranjima nije bilo slučajeva inficiranih virusom korona, dok je na antigenskim testovima registrovano 12 osoba pozitivnih na ovaj virus. I pored svega toga, neophodno je maksimalno poštovanje mera prevencije od zarazne bolesti kovid-19 i ne sme doći do opuštanja – kaže Jevtić uz apel građanima da se u što većem broju prijave za vakcinaciju protiv koronavirusa, radi očuvanja mirne i stabilne epidemijske slike u opštini.


Komesar EU: Želimo veću dinamiku u pregovorima sa Srbijom - Progovori o pregovorima\nKomesar EU: Želimo veću dinamiku u pregovorima sa Srbijom\nKomesar EU za susedstvo i proširenje Oliver Varheji izjavio je 12. marta da Brisel želi veću dinamiku u pregovorima sa Srbijom, koji su prošle godine tekli veoma sporo, i da Beograd mora da iskoristi sadašnju priliku za nastavak dijaloga sa Prištinom.\nVarheji je rekao da EU i države regiona samo zajedno mogu da ispune"davno data obećanja" - obećanje Brisela da će ceo Zapadni Balkan biti deo EU i obećanje zemalja kandidata da će sprovesti fundamentalne reforme kako bi ta persepktiva postala stvarnost.\nBrnabić: Evrointegracije ponekad frustrirajući proces, ali jedini put\nPremijerka Srbije Ana Brnabić poručila je na forumu da je ulazak u Evropsku uniju strateški prioritet Srbije i da zemlja želi što pre da postane članica EU.\nPremijerka je, govoreći o vakcinaciji u Srbiji, navela da je do sada vakcinisano 20% odraslog stanovništva, dok je približno 680.000 ljudi primilo i drugu dozu cepiva, a da se imunizacija odvija istim intenzitetom svaki dan.\nNa onlajn "Tirana ekonomskom forumu" učestvuju i predsednici vlada Severne Makedonije i Crne Gore Zoran Zaev i Zdravko Krivokapić i predsedavajući Saveta ministara Bosne i Hercegovine Zoran Tegeltija.


Policija otkrila ko je mogao da naredi ubistvo - BIGportal.ba\n17 Jula, 2021 17 Jula, 2021 0101\nBivši zvaničnik haićanskog Ministarstva pravde Žozef Feliks Badio mogao je da naredi ubistvo predsednika Haitija Žovenela Moiza.\nTo je izjavio danas šef kolumbijske policije general Žorge Vargas.\nIstraga o Moizovom ubistvu prošle nedelje do sada je otkrila da je Badio možda idao naredbu tri dana pre napada na predsednika, rekao je Vargas u audio poruci. Prema Vargasu, Badio je mogao da izda naredbu da se ubiju bivši kolumbijski vojnici Dubernej Kapador i Nemac Rivera, koji su u početku kontaktirani radi obavljanja bezbednosne službe.\n“Pre nekoliko dana, očigledno tri, DŽozef Feliks Badio, koji je bio bivši zvaničnik Ministarstva pravde (Haitija), koji je radio u antikorupcijskoj jedinici u okviru opšte obaveštajne službe, rekao je Kapadoru i Riveri da moraju da izvrše atentat na predsednika Haitija”, rekao je Vargas.\n“Pomažemo u svim zadacima podrške u intervjuima koji se vode sa zarobljenim Kolumbijcima”, dodao je on.


Letovanje Архиве - Valjevo\n23. June 2021.\tComments Off on Ukoliko planirate da u Grčku idete kolima, kazne u saobraćaju i do 700e\nU zavisnosti od toga gde ste odlučili da krenete na put, ukoliko idete sopstvenim vozilo važno je da poštujete saobraćajne propise svake zemlje. Vožnja do mora može skupo koštati one koji se ne pridržavaju pravila. Ko ide na letovanje u Grčku, uglavnom automobilom prolazi kroz Severnu Makedoniju. Tamo važe sledeće kazne: Vožnja bez upaljenih svetala – 15 evra Nevezivanje pojasa ...\n4. February 2021.\tComments Off on TRAŽIĆE SE GARANCIJE ZA NOVAC, TEŠKO DA ĆEMO NA MORE! Ni vakcina neće biti garant, uvode se stroža OGRANIČENJA\nPreporuke Saveta Evrope ne zvuče dobro i ne daju nam nadu da će se nešto promeniti u skoroj budućnosti, poručuju iz Jute. Treba li zaboraviti na turistička putovanja i u ovoj godini i da li ćemo uopšte planirati odmor i letovanja, u ovom trenutku se pouzdano ne zna. Savet Evrope je na poslednjem sastanku pre dva dana usvojio preporuke o ...\nDobro razmisliti pre odlaska na odmor u inostranstvo\n30. May 2020.\tComments Off on Dobro razmisliti pre odlaska na odmor u inostranstvo\nPotpredsednik Vlade Republike Srbije i ministar trgovine, turizma i telekomunikacija Rasim Ljajić pozvao je danas građane naše zemlje da, zbog situacije u vezi sa koronavirusom, razmisle pre nego što se odluče na putovanje u inostranstvo. Ljajić je u izjavi za TV Prva napomenuo da je odluka o tome gde će ko letovati i putovati van zemlje u potpunosti individualna i ...


Ljudi u crnom 4 – trejler - Muški magazin - trendovi, fitness, lifestyle, saveti, devojke...\nSigurni smo da svi obožavate prva tri dela „Ljudi u crnom“ u kojima su glavne uloge tumačili Vil Smit i Tomi Li Džouns. Ovoga puta, ljudi u crnom se vraćaju, ali prvi trejler nam nije pokazao likove na koje smo navikli, već se fokusirao na Krisa Hemsvorta i Tesu Tompson koji su zajedno glumili u filmu „Tor Ragnarok“.\nKolko smo mogli da zaključimo iz ovog kratkog trejlera, Kris Hemsfort glumi najboljeg agenta iz ekipe „Ljudi u crnom“ i njegov zadatak je da obuči novu članicu koju glumi Tesa Tompson. Ovaj par pokazuje neverovatnu hemiju, koju smo videli i u Ragnaroku, tako da ne sumnjamo da će oni genijalno izneti svoje uloge. Ipak, fanovi ne prestaju da se pitaju gde su Vil Smit i Tomi Li Džouns. Iako se oni u trejleru ne pojavljuju, postoji referenca koja jasno poakzuje da oni jesu deo ovog univerzuma, što pokazuje da je reč o nastavku franšize, a ne rimejku.\nTo znači da ćemo najvervatnije u filmu videti čuveni dvojac koji je započeo čitavu priču ljudi u crnom, ali pretpostavljamo da će oni biti veliko iznenađenje koje će svi želeti da vide.


20/04/2016 | 22:02\nParcela pored Spensa, koja je jedna od najskupljih u Novom Sadu poslednjih decenija, prodata je danas na licitaciji za 3.774.000.000 dinara.\nParcelu je kupila firma “Nepi rial estejt prodžekt uan” iz Beograda.\n“Nepi je već vlasnik šoping centra Kragujevac plaze, umalo smo postali i vlasnici Delta sitija, a sada ćemo doći i u Novi Sad. Prepoznali smo potencijal i želja je da se što pre krene sa realizacijom. Ipak, biće potrebno više meseci da se napravi projekat i dobiju sve potrebne dozvole za gradnju”, naveo je Savčić, a prenosi 021.rs.


Nisu ispunjeni uslovi za odlučivanje o opozivu Đukanovica\nTanjug 7. oktobra 2021. 10:10\nVAŠINGTON – Predsednik Udruženja pravnika Crne Gore Branislav Radulović tvrdi da još ne postoje formalno-pravni uslovi da bi se odlučivalo o opozivu predsednika države Mila Đukanovića, na osnovu inicijative koju je podnela Socijalistička narodna partija, koja smatra da je šef države povredio Ustav izjavama uoči ustoličenja mitropolita crnogorsko-primorskog Joanikija.\nRadulović kaže da nije izvesno da će u pravnom smislu doći do rezultata koji bi u osnovi mogao da znači razrešenje Đukanovića.\nU obrazloženju inicijative SNP za opoziv Đukanovića se navodi da je šef države povredio Ustav kada je Srpskoj pravoslavnoj crkvi poručio da nije pametno insistirati na ustoličenju mitropolita Joanikija na Cetinju.\nRadulović za Glas Amerike kaže da je reč o inicijativi koja ima političku i pravnu dimenziju.\n„Kada je posredi politički aspekt inicijative, sasvim je prirodno da se koristi svaki povoljan momenat da jedan ili drugi politički subjekat, uslovno rečeno, nanesu štetu drugoj strani“, naveo je Radulović.\nFormalno pravno, kaže, parlament se još nije izjasnio o toj inicijativi.\nKada, kako objašnjava, parlament prosledi predlog Ustavnom sudu, prema proceduri u roku od tri dana on mora da bude dostavljen Đukanoviću, koji ima pravo da se na taj predlog izjasni u roku od 15 dana.\n„Situacija je sada takva da procesni aspekti nisu ispunjeni“, naveo je Radulović.\nPrema njegovim rečima, dodatno otežava situaciju to što Ustavni sud u ovom trenutku nije kompletan, da od sedam Ustavom definisanih članova ima svega pet, a za većinu je potrebna većina od ukupnog broja.\nNapomenuo je da je brojj predmeta za ocenu ustavnosti veliki i da je među njima, između ostalog, i predlog za ocenu ustvnosti Zakona o slobodi veroispovesti koji, kako navodi, još nije došao na dnevni red.\nU Sofiji obelezavanje godisnjice upokojenja kralja Milutina


Na Zapadnom Balkanu broj novozaraženih koronavirusom manji za 30 posto\nBroj oboljelih od koronavirusa na Zapadnom Balkanu u posljednjoj sedmici novembra i prvoj sedmici decembra za 30 posto je manji u odnosu na prvu polovinu novembra, a gotovo upola manji u odnosu na kraj i početak oktobra, pokazuje analiza Anadolu Agency (AA).\nDo pada broja novozaraženih došlo je u svim državama Zapadnog Balkana, a osjetno manji broj zaraženih najvidljiviji je u Sloveniji gdje je broj oboljelih u proteklih 14 dana za 14.000 novooboljelih manje nego u odnosu na raniji period, u Srbiji je oko 13.000 novooboljelih manje, a u Hrvatskoj oko 9.000.\nPrema najnovijim podacima u proteklih 14 dana na Zapadnom Balkanu je registrovano 127.391 novoinficirana osoba koronavirusom.\nNajviše, novooboljelih i dalje i pored značajnog pada ima Hrvatska gdje je registrovano 55.191 novozaražena osoba, u Srbiji je evidentirano 26.238, a Sloveniji 25.065 novoinficiranih osoba.\nU Bosni i Hercegovini je registrovano 8.406 novozaraženih, Sjevernoj Makedoniji 4.583, Albaniji 4.571, te Crnoj Gori 3.210 novozaraženih.\nNajmanje novozaraženih koronavirusom i dalje je na Kosovu gdje je evidentirano 127 novozaraženih osoba.\nPrema najavama zdravstvenih stručnjaka u narednom periodu očekuje se dodatni pad broja novozaraženih koronavirusom, no i dalje je veliki broj osoba koje se nalaze u bolnicama na hospitalizaciji, ali i kiseoničkoj potpori.


Monografija o Vladi Iliću, nekadašnjem gradonačelniku Beograda rođenom u Vlasotincu, predstavljena je i Nosađanima, čiji je ovaj industrijalac i siromah bio zet jer je bio oženjen unukom Lazara Dunđerskog, odnosno, sestričinom Lenke Dunđerski.\nMonografija „Prvi moderni gradonačelnik Beograda – monografija o Vladi Iliću” autora Saše Stankovića iz Vlasotinca predstavljena je u Muzeju Vojvodine, a o njoj je govorio sam autor i njen recezent, istoričar prof. dr Predrag Marković, dok je promociju otvorio dr Drago Njegovan, direktor tog muzeja.\nMarković je kazao da mu je čast da posle Leskovca i Beograda govori i u „Srpskoj Atini“ o ovako važnoj knjizi za istoriju građanske klase u Srbiji.\nVlada Ilić umro je kao siromah jer su mu komunisti sve oduzeli\n“Saša je napisao divnu monografiju koja je, pored obilja istorijske građe, pisana jednim lepim stilom sa mnoštvo poetskih sintagmi, kao što je naslov poglavlja „Od kala do kapitala“. Tu se lepo vidi da jedan profesor književnosti, kad dobro poznaje prošlost, može da sačini istorijsku knjigu priemčivu za širok krug čitalaca”, istakao je Marković.\nStanković se posebno osvrnuo na delove Ilićeve biografije vezane za teritoriju Vojvodine.\n“Otac Kosta Mumdžija je oženio najmlađeg sina Vladu iz familije svog poslovnog partnera Lazara Dunđerskog. Kredit Srpske banke u Zagrebu, u kojoj je Lazar bio glavni akcionar, biće neophodan da Ilići iz Leskovca prošire poslovanje u Beograd. Brak je Vlade i Olge je bio ključna karika u razvoj Koncerna Kosta Ilić i sinovi. Od 17 preduzeća Ilića četiri su bila u Vojvodini”, objasnio je Stanković.\nU publici je, inače, bilo više istoričara koji su nizom stručnih pitanja doprineli da promocija bude posebno zanimljiva, ali i Novosađani poreklom iz Leskovca i Vlasotinca.\nFudbaleri vranjskog Dinama danas će u 13 časova, u Vranju, odigrati utakmicu protiv Fudbalskog kluba Grafičar na kojoj će pokušati da osvoje važne…\n19.06.2018. u 09:39\nU budućnosti će svi Vlasotinčani živeti u Beogradu ili Novom Sadu i svi će oženiti bogate vojvođanske snaše.


Đukanović: "Lično ću se angažovati da se obezbijedi potrebna oprema" - Radio Tivat\n24 мар Đukanović: „Lično ću se angažovati da se obezbijedi potrebna oprema“\nPosted at 17:31h in Zdravlje\tby\tDragan Popadic\nOdgođeno pojavljivanje virusa u Crnoj Gori i pravovremeni odgovor na prve slučajeve zaraze, potvrda su da imamo kredibilne institucije zdravstvenog sistema i visok nivo svijesti građana, ocijenjeno je na sastanku predsjednika Crne Gore, Mila Đukanovića, i članova Nacionalnog koordinacionog tijela za zarazne bolesti.\nKako saopšteno iz Đukanovićevog Kabineta, oni su informisali Predsjednika o aktuelnoj epidemiološkoj situaciji uzrokovanoj novim korona virusom i planiranim i preduzetim mjerama koje NKT sprovodi i zahvalili se na snažno podršci i organizovanom odgovoru države u borbi sa virusom.\nKako je saopšteno, članovi NKT istakli su da aktuelna situacija predstavlja izazov i za mnogo veće zemlje od Crne Gore.\nImajući u vidu realnu opasnost od širenja epidemije, čemu svjedoče i regionalna iskustva, ukazali su na potrebu rigorozne primjene i poštovanje svih donešenih mjera jer je to jedini način zaustavljanja širenja epidemije. Oni su, navodi se, upoznali predsjednika i sa poteškoćama u nabavci zaštitne opreme i medicinskog materijala, koja je dodatno usložena zbog deficita na globalnom nivou.\nĐukanović je, kako je saopšteno, izrazio poštovanje za aktivnosti Nacionalnog koordinacionog tijela uz ocjenu da sistem funkcioniše organizovano i da je zahvaljujući tome do sada spriječeno intenzivnije širenje virusa.\n„Posebno ohrabruje disciplinovan odnos građana koji su odgovornim ponašanjem doprinijeli da Crna Gora bude poslednja evropska država u kojoj se pojavio korona virus. Imajući u vidu ozbiljnost situacije na regionalnom i globalnom planu, kao i da ključni izazovi tek slijede, izuzetno je važno da svi zadržimo visok nivo discipline, i time sačuvamo svoje, zdravlje medicinskog kadra i društva u cjelini. Treba pojačati napore državnih organa i zdravstvenog sistema da blagovremeno budemo spremni na neminovno dalje širenje zaraze i u Crnoj Gori, prevashodno obezbjeđivanjem dovoljnog broja kapaciteta za liječenje u zdravstvenim ustanovama i opskrbom nužnom medicinskom opremom“, zaključeno je na sastanku.


Redakcija 25.06.2019 10:47\nIranski predsjednik Hassan Rouhani oglasio se danas povodom novih američkih sankcija prema iranskim zvaničnicima, nazvavši Bijelu kuću “mentalno retardiranom”.\nTakvu uvredu Iran je, kako navodi Reuters, koristio ranije za američkog predsjednika Donalda Trumpa.\nU govoru koji je uživo prenosila televizija, Rouhani je rekao da sankcije protiv iranskog vrhovnog vjerskog vođe Alija Khameneija neće imati efekta jer on nema imovinu u inostranstvu.\nRouhani novu rundu sankcija vidi kao znak očaja SAD-a.\n“Akcije Bijele kuće znače da je mentalno retardirana. Strateško strpljenje Teherana ne znači da strahujemo”, rekao je Rouhani.\nAP navodi da je Rouhani kritikovao američke zvaničnike zbog namjere da se sankcije uvedu i protiv iranskog ministra vanjskih poslova Javada Zarifa.\n„Zatvaranje puta diplomatije“\nPortparol iranskog Ministarstva vanjskih poslova Abbas Mousavi je prethodno rekao da uvođenje novih američkih sankcija prema iranskim zvaničnicima znači “zastalno zatvaranje” puta diplomatije između Teherana i Washingtona, javila je IRNA.\nMusavi je rekao da “beskorisne sankcije uvedene iranskom rukovodstvu i šefu iranske diplomatije znače zastalno zatvaranje puta diplomatije sa frustriranom američkom administracijom”, prenio je AP.\nIranski ministar vanjskih poslova Javad Zarif, povodom uvođenja novih američkih sankcija njegovoj zemlji, izjavio da su “politički jastrebovi” bliski predsjedniku Donaldu Trumpu žedni rata umjesto diplomatije.\nTrump je juče potpisao ukaz o uvođenju novih sankcija Teheranu, rekavši da će one pogoditi vrhovnog vođu, ajatolaha Alija Khameneija.\nAmerički ministar finansija Steven Mnuchin je najavio da će se i Zarif tokom sedmice naći na udaru sankcija.\nPrethodni članakPar iz Velike Britanije krenuo biciklom na put oko svijeta\nNaredni članakVjerska mržnja u Indiji: Hindusi mučili i linčovali muslimana


Jeleni Trivić potvrđena kandidatura za predsjednika Republike Srpske\n14. May 2022 663\n- Donijeli smo danas odluku da ćemo podržati i kandidata za člana Predsjedništva koji će doći iz naše bratske opozicione stranke, Srpske demokratske stranke, u skladu sa dogovorom koji smo imali među ključnim opozicionim strankama - rekao je Borenović.\nPotpredsjednik PDP-a Jelena Trivić rekla je da je Glavni odbor usvojio "Program obnove" prema kojem je cilj ove stranke da "prosječna plata u Republici Srpskoj bude 1.000 evra, prosječna penzija 500 evra, a zaposlenost iznosi 330.000 ljudi".\n- Republiku Srpsku unutar BiH vidimo na evropskom putu. U ekonomskom i političkom smislu Republiku Srpsku vidimo pridruženu i uključenu u inicijativu 'Otvoreni Balkan' - rekla je Trivićeva.\nTagovi: Jelena Trivić predsjednik kandidat rs


Savet bezbednosti UN razmotriće danas redovan šestomesečni izveštaj generalnog sekretara UN o radu Misije UN na Kosovu (Unmik).\nKišovito i hladno vreme preovladavaće naredna dva dana na Kosovu.\nUpućen poziv SAD da uspostave stalnu vojnu bazu na Kosovu\nMinistar odbrane Kosova Armend Mehaj se tokom službene posete Sjedinjenim Državama sastao se sa zamenikom sekretara Ministarstva odbrane SAD Kolinom Kalom, kome je, u ime Vlade Kosova ponudio mogućnost za uspostavljanje stalne američke vojne baze na Kosovu, uz ocenu da bi to doprinelo regionalnom miru i stabilnosti na Balkanu.\nVjosa Osmani, predsednica Kosova, zatražila je da se što pre okonča misija Ujedinjenih nacija, te da se Kosovu omogući mesto među članicama svetske organizacije.\nSB UN: Incidenti na Kosovu produbili nepoverenje između zajednica\nŠef Misije Ujedinjenih nacija na Kosovu (UNMIK) Zahir Tanin izjavio je danas u Njujorku da su nedavni incidenti na Kosovu produbile nepoverenje između zajednica, zbog čega je sada dijalog pod okriljem Evropske unije imperativ.\nSrpske sredine na Kosovu: Kampanje gotovo da nije, ali pritisaka jeste bilo\nKandidati za gradonačelnike u opštinama sa srpskom većinom koji su poslednjeg dana izborne kampanje pred lokalne izbore u nedelju bili dostupni redakciji RTV Kim istakli su da se kampanja zbog pandemije koronavirusa odvijala pod neobičnom uslovima, uglavnom na društvenim mrežama.\n"Borelj pozvao Vučića i Kurtija na nastavak dijaloga"\nŠef diplomatije EU Žozep Borelj je tokom posete SAD telefonom razgovarao sa predsednikom Srbije Aleksandrom Vučićem i kosovskim premijerom Aljbinom Kurtijem i pozvao ih na nastavak razgovora u Briselu kako bi se napredovalo u dijalogu i izbegle situacije nedavno viđene na severu Kosova, kazao je portparol EU Peter Stano na konferenciji za medije u Briselu.\nKFOR okončao praćenje procedure primene nalepnica\nKosovska policija preuzela je praćenje procedure primene lepljenja nalepnica na tablice vozila, pošto je danas okončan period od dve nedelje, koliko je KFOR kontrolisao primenu dogovora u Briselu o tablicama na administrativnim prelazima Brnjak i Jarinje.\nHladno i kišovito, popodne prestanak padavina\nNa Kosovu će preovladavati oblačno i hladnije vreme sa povremenom kišom, posle podne i uveče očekuje se prestanak padavina.\nIzborna tišina na Kosovu\nNa Kosovu je na snazi predizborna tišina pred sutrašnje lokalne izbore i trajaće do zatvaranja biračkih mesta.


RAZGOVOR ODBORNIČКIH КANDIDATA SNSD SA GRAĐANIMA U MZ SOКOLSКI DOM I GALAC - Moja Bijeljina\nU sladu sa epidemiološkim merama, odbornički kandidati su u sredu popodne, razgovarali sa građanima u Mjesnim zajednicama Sokolski dom i Galac. Nosilac odborničke liste Nedeljko Ćorić je izrazio veliku zahvalnst mještanima ovih grdskih naselja zbog kvalitetnih inicijativa koje su predlagane.\n„SNSD će nastaviti politiku dobrih ideja, a ne sa napadima i omalovažavanjem naših političkih protivnika. Borićemo se politikom boljih rješenja, a ne politikom demagogije, a najbolja potvrda toga je da smo danas u sredini gdje su dobre ideje urodile plodom. U ove dvije Mjesne zajednice smo mnogo uložili,a obećavamo da ćemo uz vaše ideje i podršku, uspjeti mnogo toga da vam obezbjedimo za kvalitetan život u gradskoj sredini“, poručio je Nedeljko Ćorić, pozivajući građane da daju punu podršku zajedničkom kandidatu za gradonačelnika.\nКandidat za odbornika Željko Grebić, je istakao da je veoma zadovoljan kako se razvija Mjesna zajednica kojoj pripada.


DISLOKACIJA SIRIŠTA – UVOD - Semex PK BB\nVi se nalazite: Home > 2021 > septembar > 12 > DISLOKACIJA SIRIŠTA – UVOD\nKomentari su isključeni na DISLOKACIJA SIRIŠTA – UVOD\nSvedoci smo, da je u poslednjih desetak godina, došlo do značajnog skoka u proizvodnji mleka kod krava, naročito kod Holštajn-frizijske rase.\nSvedoci smo, da je u poslednjih desetak godina, pre svega zahvaljujući sve savremenijim i preciznijim metodama selekcije i ubrzanom genetskom napredovanju, došlo do značajnog skoka u proizvodnji mleka kod krava, naročito kod Holštajn-frizijske rase. Ta visoka proizvodnja mleka, osim dobrih strana, vuče za sobom i prateće probleme, koji se pored svih profilaktičkih mera i dobrog menadžmenta, javljaju na farmi, stvarajući farmeru glavobolju. Jedan od najčešćih problema kod visoko proizvodnih krava je promena položaja sirišta, odnosno dislokacija sirišta (dislocatio abomasi). Zato sam odlučio, da Vam kroz seriju tekstova, ukažem na uzroke, simptome, posledice i naravno, rešanja ovog problema.\nDislokacije se javljaju svugde u svetu, bez obzira na geografski položaj farmi. Kao što sam već napomenuo, najčešće se javlja kod visoko proizvodnih krava, uglavnom Holštajn-frizijske rase, ređe kod krava Simentalske rase. Uglavnom oboljevaju krave u laktaciji, i to u prve dve do četiri nedelje nakon teljenja. Retko se javlja kod zasušenih krava i kod junadi, u pitanju su sporadični slučajevi. Pojavljuju se najčešće u periodu od oktobra do aprila, jer u tom periodu godine može doći do nedostatka kvalitetnih kabastih hraniva, takođe, u tom periodu godine je najveći broj teljenja na farmama.\nEkonomske štete su prvenstveno kod uginuća životinje, a kod izlečenih se smatra, da imaju u proseku oko 11% manje proizvodnje u toj laktaciji.\nDislokacije se mogu javiti u tri oblika:\n1)levostrana dislokacija sa dilatacijom sirišta,\n2)desnostrana dislokacija sa dilatacijom sirišta i\n3)desnostrana dislokacija sirišta sa volvulusom i dilatacijom.\nU ovom prvom pisanju, sam probao da Vam probudim interesovanje za ovaj problem, kako bi ste se lakše i efikasnije borili sa dislokacijama. U sledećem tekstu, pisaćemo o uzrocima nastanka promena položaja sirišta.\nVeterinarska Klinika DOO, Kać\nPredhodni strana DISLOKACIJA SIRIŠTA – UZROCI I SIMPTOMI\nSledeća strana POSETA CENTRU SA BIKOVIMA – ŠVAJCARSKA\nUticaj toplotnog stresa na proizvodnju i reprodukciju goveda – uvod\nIndeks temperature i vlažnosti vazduha\nUticaj toplotnog stresa na proizvodnju i kvalitet mleka\nZnačaj kontrole srodstva u selekciji goveda – moderne metode merenja srodstva\nZnačaj kontrole srodstva u selekciji goveda – zaključak


RADOJIČIĆ: "Tiršova 2" biće regionalni centar za lečenje dece | Happy BSC portal\nOn je rekao da će se izgradnjom te klinike smanjiti potreba da se deca leče u inostranstvu, a istovremeno će, ističe, lekari i medicinsko osoblje imati odlične uslove za rad.\n-Objekat će imati 60.000 kvadrata i u njega će biti uloženo oko 100 miliona evra-naveo je Radojičić, saopštila Gradska uprava.\nGradonačelnik Beograda je govorio i o problemu zagađenosti vazduha, navodeći da srpska prestonica sada ima jasan plan kako da se taj problem rešava - metro, obilaznica kojom će se izmestiti tranzitni saobraćaj, gašenje individualnih ložišta, unapređenje gradskog saobraćaja, prečišćavanje otpadnih voda.\n-Odnos Beograda sa gradovima Republike Srpske, ali i sa brojnim drugim gradovima Evrope i sveta uvek će za osnovu imati dobru praksu i istovremeno razmenu iskustava u svim oblastima koje su od vitalnog značaja za život građana- rekao je Radojičić.\nBEOGRAD DANAS SIJA NARANDŽASTO: Obeležavanje Međunarodnog dana borbe protiv nasilja nad ženama


Đukanović doživeo jedan od najvećih poraza | Skandalozno\nVest da je vaseljenski patrijarh Vartolomej 21. juna uputio pismo predsedniku Crne Gore Milu Đukanoviću u kojem izražava čuđenje zbog njegove namere da stvori novu „pravoslavnu crkvu crnogorsku“ odjeknula je poput bombe u Crnoj Gori.\nOsim što je Carigrad ovim putem negirao bilo kakvu mogućnost ukrajinskog scenarija koji je Milo Đukanović nedavno otvoreno prizivao, kazavši da bi ga „iznenadilo da se u Carigradskoj patrijaršiji razmišlja drugačije“, jasnim saopštenjem da „crnogorska crkva nikada nije bila autokefalna“, vaseljenski patrijarh je doslovce ugradio i dinamit u same temelje novo-crnogorskog identiteta, čiji se kao jedan od nosećih stubova godinama promoviše laž da su Crnogorci kroz istoriju imali svoju autokefalnu pravoslavnu crkvu.\nCarigradski patrijarh je prosto jednim, kako je kazao, „jasnim i otvorenim saopštenjem“ stavio tačku na debatu o tome koja je Crkva kroz vekove bila jedina kanonski priznata pravoslavna crkva u Crnoj Gori, upozorivši pri tome Đukanovića da zbog njegovog delovanja „ne želimo da naš ljubljeni narod Crne Gore dođe u stanje crkvene izolacije i odsečenosti od tela sveukupne zajednice pravoslavnih crkava“, ukoliko crnogorski predsednik podrži „Dedeićevu antikanonsku tvorevinu“.\nTakođe, iz svega navedenog nedvosmislen je i stav Carigradske patrijaršije da je takođe oštro protiv podržavljenja imovine Mitropolije crnogorsko-primorske, kao i ostale tri eparhije Srpske pravoslavne crkve u Crnoj Gori, budući da je SPC jedina pravoslavna crkva na području Crne Gore već 800 godina.\nAnalitičar Boško Vukićević smatra da se crnogorski režim posle mišljenja Venecijanske komisije, koja nije podržala jednostrano preknjižavanje crkvene imovine, a sada i pisma patrijarha Vartolomeja Đukanoviću, bokserskim žargonom rečeno našao u stanju „nokdauna“.\n„Današnjim objavljivanjem pisma vaseljenskog patrijarha, možemo konstatovati da je vlast u Podgorici doživela težak nokaut. Ovo je, nema nikakve sumnje, jedan od najvećih poraza koji je Đukanović doživeo na međunarodnoj areni tokom svoje dugogodišnje vladavine. Poraz su pre svih doživeli svi oni ideolozi, političari i analitičari dukljanske provenijencije, pojedinci koji su na antisrpskim osnovama i bežanju od istorije i tradicije pokušavali da grade novi crnogorski identitet, a koji su veliki deo nadanja za uspeh projekta polagali upravo u buduće odluke patrijarha Vartolomeja“, kaže Vukićević za Sputnjik i dodaje da je ovo ujedno i kraj nametanja „ukrajinskog crkvenog modela“ u Crnoj Gori.\n„Mora se uočiti da objavljivanje pisma demonstrira da je Đukanović pomalo olako i nepripremljeno krenuo u otimačinu pravoslavnih svetinja, jer je većina analitičara smatrala da je onako odlučan i agresivan njegov nastup morao proisteći jedino nakon njegovih prethodnih dogovora sa značajnim međunarodnim faktorima. Vartolomejevo pismo pak dokazuje da je podrška ključnog faktora izostala, te da Đukanović kojim slučajem nije na vlasti već tri decenije — ovakvo njegovo tretiranje crkvenog pitanja moglo bi se okarakterisati kao politički diletantizam, ali i avanturizam“, ocjenjuje Vukićević.\nSagovornik Sputnjika još jednom naglašava da vaseljenski patrijarh u pismu upućenom Đukanoviću ne samo da potvrđuje jedinu kanonsku jurisdikciju SPC u Crnoj Gori, već i da jasno ističe da „crnogorska crkva“ nikada nije bila autokefalna, te da je Miraša Dedeića raščinila upravo Vaseljenska patrijaršija.\nNakon današnjeg svojevrsnog nokauta dukljanske ideologije i kvaziistorije, ovaj analitičar zaključuje da Đukanoviću u ovoj situaciji sada preostaju samo dva izbora.\n„Ili da prihvati težak poraz, ili da samog sebe, inače tvrdokornog ateistu, proglasi najvećim autoritetom u pravoslavlju — većim od mitropolita Amfilohija, patrijarha Vartolomeja i svih pravoslavnih crkava. U svakom slučaju, pismo patrijarha Vartolomeja donosi i određenu vrstu relaksacije u crnogorski društveno-politički ambijent, budući da bi njegovo drugačije izjašnjavanje moglo dovesti kriznu situaciju do usijanja“, zaključuje Vukićević.\nBudite prvi sa komentarom na članku "Milo Đukanović doživeo jedan od najvećih poraza u međunarodnom ringu"


Otkazivanje pregleda priloga programa Outlook - Outlook\nOtkazivanje pregleda priloga programa Outlook\nMožda naiđete na problem gde Outlook ne može da biste pregledali prilog datoteke Office uz grešku: „ova datoteka ne može pregledati jer nema pregledač instaliran za njega”. Ovo je poznat problem koji će korigovati u sledeći mesečni zakrpu.\nU međuvremenu, svaki bi trebalo da i dalje otvaranje priloga kao što je očekivano u drugim Office aplikacijama, ali ako želite da i dalje pregled datoteka u programu Outlook li postoji rešenje. Postoji problem sa sličnim sa HTML datoteke koje dolenavedeno zaobilaženje problema neće funkcionisati za, u tom slučaju morate da otvorite datoteku u pregledaču direktno da biste ga prikazali.\nOtvorite aplikaciju koja se bavi datoteka koju pokušavate da pregledate. Na primer, ako pokušate da biste pregledali .doc datoteke otvorite Word, koristite sledeće korake.\nPogledajte u okviru datoteke>Opcije>Opšte opcije Korisničkog interfejsa odeljak.\nIzaberite opciju da biste Optimizuj kompatibilnost.\nPonovite ovaj proces za bilo koju drugu Office aplikaciju koju morate da pregledate u programu Outlook.


Jedan od najcjenjenijih zapadnoevropskih astrologa, numerologa i tarot tumača Filip Švarc od sada radi u Crnoj Gori i Srbiji. Osim izvanrednog poznavanja muško-ženskih odnosa veliki je znalac i mističnih pojava tako karakterističnih na našem podneblju. Opredijelio se za rad u Crnoj Gori i Srbiji, jer po majci vuče korijene iz užičkog kraja, a dugo godina se bavio proučavanjem rada braće Tarabić i čuvenog svjetskog proroka Nostradamusa.\nAstrologa Filipa Švarca možete kontaktirati putem telefona ili slanjem SMS poruke!\nSFS datum sat i mjesto rođenja pitanje\nSFS 11.04.1975 22:15 Podgorica Šta me očekuje do kraja mjeseca na polju ljubavi?\nTags:astrolog, astrologija, Astrologija Crna Gora, astrolozi, crna gora, crnogorski astrolozi, dnevni horoskop, Filip Švarc, horoskop, ljubavni horoskop, mjesečni horoskop, numerologija, poslovni horoskop, tarot


SEDNICA PREDSEDNIŠTVA SVM-A: OTVORENI SMO ZA DIJALOG - Magločistač\nPočetna Aktuelno SEDNICA PREDSEDNIŠTVA SVM-A: OTVORENI SMO ZA DIJALOG\nSEDNICA PREDSEDNIŠTVA SVM-A: OTVORENI SMO ZA DIJALOG\nPredsedništvo Saveza vojvođanskih Mađara održalo je danas sednicu na kojoj je, kako se nevodi, razmotrilo nastalu situaciju u političkom i javnom životu „i povodom iste zauzelo je sledeće stanove“ (tekst prenosimo u celosti):\nPredsedništvo SVM je bilo i ostaje jedinstveno i ne prihvata ničije i nikakve pritiske, svoje odgovorne odluke donosi uvažavajući interese zajednice vojvođanskih Mađara.\nUbeđeni smo da nijedna manjinska nacionalna zajednica ne može sebi dozvoliti da konfliktima umanjuje efekte svojih ljudskih resursa.\nPredsedništvo je razmotrilo pitanja koja su prisutna u internim dogovaranjima i u javnom životu, a odnose se na rad stranke i na rad Nacionalnog saveta Mađara. Sva pitanja koja su pokrenuta od strane partnera sa konkretnim identitetom smatramo prihvatljivim za dijalog, nezavisno od toga da li se slažemo ili se ne slažemo sa njihovom sadržinom.\nZbog svega toga u svakom konkretnom primeru ćemo, i posle zadnjeg pokušaja, učiniti novi pokušaj da u interesu rada i buduće saradnje nađemo takva rešenja koje će se zasnivati na očekivanom i prihvatljivom nivou konzensusa.\nPredsedništvo izražava odlučan stav da odgovoran pristup u pogledu funkcionisanja Nacionalnog saveta Mađara predstavlja zajednički interes svih subjekata.\nPredsedništvo će u narednom periodu preduzeti mere koje će biti u funkciji ostvarivanja prednjih ciljeva, podrazumevajući i mogućnost povlačenja ličnih konzekvencija.


23.07.18. Obeležavanje početka radova na Obilaznici oko Beograda, deonica most na Savi kod Ostružnice - Bubanj Potok - JP "Putevi Srbije"\n23.07.18. Obeležavanje početka radova na Obilaznici oko Beograda, deonica most na Savi kod Ostružnice - Bubanj Potok\nObaveštavamo Vas da će u utorak, 24.07.2018.g. u 09:30 časova predsednik Republike Srbije Aleksandar Vučić, potpredsednica Vlade i ministarka građevinarstva, saobraćaja i infrastrukture Prof. dr Zorana Mihajlović, gradonačelnik Beograda Zoran Radojičić, ambasadori NR Kine i Republike Azerbejdžan Li Mančang i Eldar Hasanov, v.d. direktora JP ,,Putevi Srbije“ Zoran Drobnjak i v.d. direktora „Koridori Srbije d.o.o.“ Zoran Babić sa predstavnicima izvođača obeležiti početak izvođenja radova na Obilaznici oko Beograda, od mosta na Savi kod Ostružnice do Bubanj Potoka.\nOrganizovani prevoz za predstavnike medija polazi sa platoa ispred skupštine Grada u 08:00 časova.\nUkoliko Vaša novinarska ekipa dolazi sopstvenim prevozom na mesto okupljanja može doći samo iz pravca Orlovače (Bubanj Potoka). Mesto okupljanja je parking prostor sa desne strane između petlje Orlovača i tunela Železnik na Obilaznici oko Beograda, u 09:00 časova.


- Mi ćemo u ponedeljak precizirati tu uredbu na osnovu koje su se pojavili novinski članci. Mi jesmo ove godine menjali uredbu da bi se eko taksa, pre svega za preduzeća i kompanije plaćala na način koji je transparentniji i da to ne bi bio parafiskalni namet za privredu koja posluje u Srbiji - rekla je Brnabić.\nOna je dodala da je njen predlog za buduću Vladu Srbije da se ceo zakon koji reguliše tu oblast izmeni i da više ne postoje dve naknade.\nPredlog će biti da se taksa plaća na republičkom nivou i da se onda preraspodeljuje lokalnim samoupravama, rekla je Brnabić u Vladi Srbije.\nBrnabić: Čestitke za učenike, plate u prosveti će značajno rasti\nPREOKRET - GRAĐANI IPAK NEĆE PLAĆATI EKO-TAKSU Izbačen deo uredbe koja je predviđala namet od 1.200 dinara za svako domaćinstvo, ostale TAKSE ZA PRIVREDU\nBrnabić: Besmisleno je potpuno zabraniti mini hidroelektrane\nGRADI SE KOPIJA DVORCA OBRENOVIĆA, TU ĆE BORAVTI NAJVIŠE SVETSKE DELEGACIJE Građen je kulukom, Aleksandar i Draga su tu samo jednom bili, a onda je izgoreo\nIzgradnja replike dvorca Obrenovića u Takovu, koji je izgoreo u požaru 1917. godine, počeće ove godine. Na mestu na kome je nekad bila kraljevska vila nakon vatrene stihije ostali su samo zidovi koji su s vremenom propali.\nSRPSKO SELO U KOME NEMA NEZAPOSLENIH U njemu radi čak 70 FIRMI, a u potrazi za poslom dolaze i iz susednih mesta\nSremsko selo Platičevo u žižu javnosti dospelo je pre nekoliko godina kada su investitori počeli da dolaze u ovaj kraj i otvaraju fabrike. Danas u 70 firmi radi oko 800 radnika, a u ovom selu kažu da svako ko hoće da radi može da nađe posao.\nPosle podne i uveče pojačavan jugoistočni vetar podići će maglu u Beogradu čime bi nivo zagađujućih češtica u vazduhu mogao da se smanji, kažu meteorolozi.\nU BEOGRADU POSTOJI ZGRADA U KOJU LJUDI NA POSAO IDU SA OSMEHOM 6 razloga da svog šefa nagovorite da vašu firmu preseli BAŠ ovde\nSvakog jutra u našoj prestonici ista priča – na ulicama kolone automobila i autobusa punih nezadovoljnih, namrštenih ljudi, koji se ponekad i satima probijaju kroz saobraćajnu gužvu kako bi stigli do posla. Kad konačno stignu na svoje radno mesto, tamo ih najpre čeka bespoštedna borba za parking, a potom ulazak u hladnu zgradu u kojoj su svi smrknuti.\nIzgradnja sve većeg broja hidroelektrana u jugoistočnoj Evropi mogla bi izazvati neprocenjive štete po globalno važne tačke biološke raznolikosti, upozoravaju stručnjaci u međunarodnom naučnom časopisu "Pregledi obnovljive i održive energije" (Renewable and Sustainable Energy Reviews).\nMinistarstvo zaštite životne sredine raspisalo je konkurs za dodelu novca za pošumljavanje iz republičkog Zelenog fonda, objavljeno je danas.\nNepoznati muškarac ušetao je prekjuče u Osnovnu školu "Ujedinjene nacije" na Ceraku i pozvao četiri učenice da pođu sa njim u restoran, nakon što je prethodno na parkingu uznemiravao osmogodišnju devojčicu. Roditelji su zabrinuti i uplašeni, a stručnjaci napominju da decu treba naučiti kako da se u ovakvim i sličnim situacijama odbrane.\nSituacija sa aerozagađenjem u Srbiji sada pomalo podseća na scenario filma "Dani mrmota" - iz dana u dan, maltene, sve je isto. Srpski gradovi su najzagađeniji u Evropi, stručnjaci upozoravaju da su štetne čestice u vazduhu opasne po zdravlje, a čovek koji treba da rešava problem, ministar ekologije Goran Trivan ne čini praktično ništa.\n"Nije važno da li je vazduh zagađen, već koji su uzroci zagađenja, time moramo da se bavimo... Ne pratite strane sajtove, već naša merenja vazduha. Sve ostalo je u sferi subjektivnog osećaja", rekao je ministar zaštite životne sredine Goran Trivan tokom gostovanja u emisiji "Četvrtkom u 9" na RTS.\nZAGAĐENOST VAZDUHA U SRBIJI Brnabić: Nema potrebe za hitnim merama\nPRAVNI SAVETNIK SPC U CRNOJ GORI Zakon o slobodi veroispovesti ne treba da se bavi imovinom\nCrkva je potpuno zakonito i legitimno evidentirala svoje vlasništvo. Zakon o slobodi veroispovesti je bespotrebno dobio političku dimenziju i pokreće spor.\nNOVO SUĐENJE ZA UBISTVO U "ZIPI" Potukao se sa radnikom obezbeđenja, pa mu presudio HICEM U GRUDI, a sada traži manju kaznu\nTalibani saglasni sa prekidom vatre, ali tek nakon POTPISIVANJA SPORAZUMA\nRASVETLJENE KRAĐE Sarajlija džepario po Banjaluci, sumnja se da je ukrao više do 20 novčanika


Počinje Evropska nedelja (ne)plodnosti - Šansa za Roditeljstvo\nNaslovna ODABRANI TEKSTOVI Počinje Evropska nedelja (ne)plodnosti\nnapisao Marjeta November 6, 2017\nDanas počinje druga godišnja Evropska nedelja (ne)plodnosti, čiji cilj je informisanje građana o neplodnosti, kao i pozivanje na veću svest i politiku podrške u cilju rešavanja nejednake dostupnosti procedura za lečenje neplodnosti širom Evrope.\nKampanja #40razloga je povezana sa 40. godišnjicom začeća prve VTO bebe na svetu, koje se dogodilo 10. novembra 1977. godine. I pored toga, četiri decenije nakon ovog revolucionarnog otkrića, mnogim građanima Evrope još uvek nisu dostupne sve raspoložive opcije i resursi za lečenje neplodnosti ili čak uopšte nemaju svest o njima. Mnogi Evropljani imaju problem da otvoreno govore o neplodnosti, zbog ogromne stigme koja prati ovu temu. Neplodnost nema onu važnost na političkom i nacionalnom planu koju bi morala da ima.\n„Zbog prirode dijagnoze, muškarci i žene koji se bore sa sterilitetom se često ustručavaju da govore o svojim nedaćama. Budući da je neplodnost izuzetno lična za svakog pojedinca, izazov je veoma kompleksan,” izjavila je Satu Rautakallio-Hokkanen, predsednica krovne organizacije „Fertility Europe” čije članice širom Evrope organizuju Evropsku nedelju (ne)plodnosti.\nOna je dodala da to ipak ne znači da o tome ne treba razgovarati:\n„Govoreći otvoreno o medicinskim opcijama, ličnoj borbi i istini, Evropa može da preduzme neophodne korake u borbi protiv stigme koja prati sterilitet – zato što se na kraju krajeva neplodnost tiče svih nas, iz prostog razloga što su svi nekome roditelj, sestra, brat ili prijatelj.”\nEvropska nedelja (ne)plodnosti 2017 dolazi u vreme kad plodnost Evrope pati. Ciljna stopa nataliteta po ženi u Evropi bi trebalo da bude 2,1; pa ipak, sudeći po najnovijim istraživanjima prosek je 1,58, dok u zemljama poput Italije i Grčke dodatno pada čak do 1,4.\nOvo znači da će se, po prognozama, radno stanovništvo u EU smanjiti za oko 40 miliona ljudi do 2080. godine. Posledice koje ovi brojevi mogu imati za Evropu su alarmantne. Opadajuća stopa nataliteta u kombinaciji sa starenjem stanovništva znači da je Evropa u opasnosti da u sledećih 50 godina izgubi svoju ekonomsku, kulturnu i ukupnu međunarodnu moć.\nŠto se tiče situacije u Srbiji, ona nije ništa bolja od evropskog proseka, naprotiv. U Srbiji žene u proseku imaju po 1,5 dete, što je daleko od granice proste reprodukcije, dok svaki treći par nema dece.\n„Po dostupnim procenama, oko 400.000 parova u Srbiji ima problema sa neplodnošću. Kao i u EU, stigma i tabu su rasprostranjeni na našim prostorima, i veoma je važno raditi na podizanju javne svesti i edukaciji društva o pitanjima i problemima steriliteta”, rekla je Sandra Jovanović, predsednica udruženja „Šansa za roditeljstvo”, jedinog domaćeg udruženja koje se zalaže za što bolje uslove lečenja steriliteta i vantelesne oplodnje.\n„Naše udruženje je ove godine primljeno u punopravno članstvo organizacije „Fertility Europe”, na šta smo izuzetno ponosni. S obzirom na to da delimo zajedničke ciljeve i interese, rado smo se uključili u akciju realizacije Evropske nedelje (ne)plodnosti, jer smatramo da i Srbija mora mnogo više da učini i za samo lečenje, i za podršku parovima i pojedincima koji se bore sa neplodnošću,” naglasila je gospođa Jovanović.\nAko se nešto ne promeni, prognoze su tmurne. Demografi tvrde da ako dospemo do stope rađanja od 1,3 deteta možemo čak nestati kao nacija.\nEvropska nedelja (ne)plodnosti je pokrenuta 2016. godine sa ciljem da se skrene pažnja na dilemu o neplodnosti, temu o kojoj se retko govori u Evropi. Prošle godine, „Fertility Europe” je kao prioritete postavila razbijanje stigme i tišine koja prati neplodnost u Evropi. Ove godine, cilj organizacije je da podstakne razgovor o tome zašto je neplodnost važna, naglašavajući #40razloga koji produbljuju dalju priču o njoj.\nPratite Evropsku nedelju (ne)plodnosti na Facebook i Twitter profilima Udruženja „Šansa za roditeljstvo“ i priključite se kampanji dajući svoje razloge zašto smatrate da je razgovor o neplodnosti važan.\nO ORGANIZACIJI „FERTILITY EUROPE”\n„Fertility Europe“ je asocijacija evropskih organizacija i udruženja pacijenata, koji se bave pitanjima plodnosti i steriliteta. U EU neplodnost pogađa više od 25 miliona ljudi. Otvarajući vrata iskrenom i produktivnom razgovoru, Fertiliy Europe ima za cilj da eliminiše stigmu vezanu za neplodnost i da doprinese otvorenom dijalogu na tu temu širom Evrope. Ukoliko želite da saznate više informacija o organizaciji Fertility Europe, posetite njihov sajt http://fertilityeurope.eu/\nPočinje Evropska nedelja (ne)plodnosti was last modified: November 6th, 2017 by Marjeta\n40 razlogaevropska nedelja plodnostifertility europesansa za roditeljstvosterilitetstopa plodnosti


Najveća greška koju pravite u krevetu – Opustise.rs\nNaslovna / Ljubav i Sex / Najveća greška koju pravite u krevetu\nNajveća greška koju pravite u krevetu\n16. septembra 2016. Autor: Mondo\nKada se završi „akcija“ mislite da je sve gotovo. Nije.\nRazmenjujte nežnosti nakon seksa sa svojom partnerkom i ona će se uvek vraćati po još, pokazuje istraživanje koje je sproveo Centar za seksualnu edukaciju u Kanadi.\nU ovom kanadskom istraživanju učestvovalo je 2.400 odraslih ljudi, koji su odgovarali na pitanje o svom poslednjem seksualnom odnosu.\nOd žena koje su uživale u razmeni nežnosti sa partnerom šest do deset minuta nakon odnosa, čak 71 odsto njih je seks ocenilo kao „veoma zadovoljavajuć“. Poređenja radi, samo 41 odsto žena koje su manje razmenjivale nežnosti sa svojim partnerom nakon seksa, ocenilo je taj odnos kao dobar,\nProfesor ljudske seksualnosti dr Robin Milhauzen kaže da je intimnost nakon seksa za zadovoljstvo žena jednako važna kao i predigra.\nMogući razlog za to je što se u ženskom (ali i muškom!) telu nakon seksa povećava količina oksitocina, hormona zbog kojeg osećaju potrebu za bliskošću, kaže Milhauzenova. Ona dodaje da se žene često posle seksa osećaju ranjivim, a postseksualna razmena nežnosti uliva im osećaj sigurnosti.\n„To je jedan od najlakših način da poboljšate svoju vezu. Veoma je važno, a muškarci često propuštaju ovu priliku da se dublje povežu sa svojom partnerkom“, kaže dr Robin.\nU prilog toj tvrdnji – da muškarci često izbegavaju maženje nakon seksa – govori i to da 17 odsto učesnika studije nije razmenjivalo nežnosti nakon seksa, a 36 odsto je to radilo manje od pet minuta.\n„Nakon vašeg sledećeg seksa, privucite svoju partnerku uz sebe, zagrlite je ili lezite tako da ona nasloni glavu na vaše grudi“, savetuje Milhauzen. „Izdvojite barem šest minuta da je nakon seksa pomilujete po kosi, ljubite u vrat, obraz, čelo, da joj kažete nešto lepo, kao na primer koliko vam je lepo sa njom…“\nAko ste već prezrivo prevrnuli očima, znajte da se i muškarci nakon toga osećaju zadovoljnije. I, ne, nećete biti manje muško ako razmenite nežnosti sa partnerkom posle seksa…\n← Prethodna vest Seks kao put do dugovečnosti\nSledeća vest → Šta učiniti kada jedan partner ima jači seksualni nagon?


Home page VESTI Sportske vesti Pelister se priključio Evrobalkanu\nPelister se priključio Evrobalkanu\nŠampion Makedonije „Pelister“ iz Bitolja postao je potpisnik sporazuma o osnivanju međunarodnog smučarskog takmičenja „Evrobalkan kup“.\nSporazum je potpisao Ljupče Spirovski, nekadašnji prvak Makedonije, a danas predsednik smučarskog kluba „Pelister“ i potpredsednik smučarskog saveza Makedonije. Pelister je uključen u sistem klubova Evrobalkana umesto „Rabotničkog“ iz Skoplja, čiji su takmičari preneli težište svojih aktivnosti na rad u reprezentaciji.\nPotpisnici sporazuma o organizovanju „Evrobalkan kupa“ su klubovi „Rilski skijor“ – Samokova (BUL), „Bojana“ – Sofije (BUL), „Niš“ – Niš (SRB), „Jakost“ – Skoplje (MKD), „Pelister“ – Bitolj (MKD), „Verija“ – Verija (GRE).\nKlub iz Bitolja organizuje takmičenje na stazi sa dvosedežnicom udaljenoj desetak kilometara od centra grada. Planina Pelister (2600 m n.v.) poznata je po tome što se snežni pokrivač dugo održava, pa se takmičenja održavaju u martu i aprilu.


Ide li EU u svom odnosu prema Belorusiji u pravcu u kome je išla Amerika sa Venecuelom - 23.09.2020, Sputnik Srbija\nSvetlanu Tihanovsku Brisel ne smatra zvaničnim predstavnikom vlasti Belorusije, ali je vide kao predvodnika opozicije i sa njom pregovaraju o eventualnim... 23.09.2020, Sputnik Srbija\nanalize i mišljenja, komentari i analitika, svetlana tihanovska, aleksandar lukašenko, evropska unija (eu)\n© Sputnik / Ilья Pitalev / Uđi u foto-galerijuPredsednički kandidat na izborima u Belorusiji Svetlana Tihonovska glasa na biračkom mestu u Minsku\nOvako istoričar i spoljnopolitički analitičar Dragomir Anđelković odgovara na pitanje da li Brisel u bivšoj predsedničkoj kandidatkinji na izborima u Belorusiji Svetlani Tihanovskoj vidi novog Huana Gvaida. Tihanovska se, naime, u Briselu susrela sa ministrima inostranih poslova EU, šefom diplomatije EU Žozepom Boreljom i predsednikom Evropskog parlamenta Davidom Sasolijem, gde je, sudeći prema saopštenju njene pres-službe, sa briselskim zvaničnicima dogovoren paket pomoći Evropske unije „nakon demokratskih promena“ u Belorusiji.\nDemokratija - geopolitički instrument Zapada\nKako kaže, i Srbija ima dosta slično iskustvo sa petim oktobrom, kada su evropski i američki zvaničnici obećavali veliku pomoć našoj opoziciji.\n„Ali, posle promene vlasti tu pomoć Srbija nije dobila. Sve se svelo na kredite, na kupovinu naših resursa, a realnu, pravu pomoć kakvu su nam obećavali nikada nam nisu dali. Verovatno će tako će biti i sa Belorusijom ako bi tamo došlo do promena. Naime, istina je da priču o demokratiji Zapad koristi kao geopolitički instrument za širenje svog uticaja i za pritiske na one zemlje koje im ne odgovaraju“, ocenjuje Anđelković.\nČinjenica je, dodaje naš sagovornik, da u Belorusiji postoji deficit demokratije i da neke stvari evidentno nisu u skladu sa notornim demokratskim standardima.\n„Ipak, u onom momentu kada je Lukašenko bio spreman da se odmakne od Rusije i da se približi Zapadu, Zapad je sa njim maksimalno razvijao saradnju i sve to im nije smetalo. Međutim, onog trenutka kada Lukašenko počinje da se približava Rusiji, sve počinje da im smeta. Znači, odnos prema demokratiji na Zapadu ima instrumentalni karakter, a kada im neko geopolitički služi onda se zapostavljaju mnoge stvari“, napominje Anđelković.\nKao primer on navodi režim u Crnoj Gori koji je, kaže, bio otvoreno diktatorski i kriminalizovan, ali dokle god je bio u funkciji uvođenja Crne Gore u NATO niko mu nije stavljao ozbiljne primedbe.\n„Tek kada je taj režim obavio posao konstatovano je da postoje određeni problemi sa demokratijom, ali ponovo ne toliki da bi osudili Mila Đukanovića kao diktatora. Znači, sve se svodi na geopolitički interes i zloupotrebu demokratije. To naravno ne znači da u mnogim zemljama gde se postavlja pitanje nedostatka demokratije taj problem zaista ne postoji, ali on često postoji i među saveznicima vodećih zapadnih centara moći, pa se taj problem ipak previđa“, primećuje Anđelković.\nZašto se EU uzdržava od sankcija Belorusiji\nU osvrtu na izjavu predsednika Evropskog parlamenta Davida Sasolija koji je rekao da parlament podržava uvođenje sankcija protiv onih koji su odgovorni za nasilje nastalo nakon predsedničkih izbora u Belorusiji, kao i njegove pozive predsedniku Aleksandru Lukašenku da počne dijalog sa Koordinacionim komitetom i predstavnicima beloruskog naroda, sagovorik Sputnjika kaže da EU i Amerika vrlo često pribegavaju sankcijama kao sredstvu pritiska.\n„Opet imamo primer Srbije koja se devedesetih godina suočavala sa raznim sankcijama. Čak i kada su ukinute sankcije Ujedinjenih nacija mi smo se suočavali sa takozvanim „drugim krugom“ sankcija, pre svega finansijske prirode, a iza kojih su stajale zapadne zemlje. Tako da su sankcije instrument u geopolitici koji oni koji su jači često primenjuju i to je nešto sa čime se sada suočava Belorusija, kao što se nekada suočavala Srbija“, podseća Anđelković.\nČinjenicu da do sankcija Belorusiji nije još došlo istoričar objašnjava time da unutar EU postoje različiti tonovi i da nisu sve članice raspoložene da na taj način dodatno zaoštravaju odnose sa Moskvom.\n„Tu dakle ima mnogo elemenata, a svakako je da je jedan od njih i to da unutar EU polaze od toga da će Belorusija biti više okrenuta Rusiji u slučaju daljih pritisaka od strane Zapada“, ukazuje Anđelković.\nOn je mišljenja da je za Belorusiju najbolje da krene putem političke tranzicije, a da Lukašenko razmisli o nekome ko bi bio njegov naslednik.\n„Ali, naslednik u skladu sa voljom beloruskog naroda, a ne neko nametnut spolja. Takođe, mislim da je za tu zemlju, kao i za Rusiju, dobro da nastave put integracija. Naime, mislim da je Belorusija prirodan deo ruskog sveta i da je njena budućnost u saradnji sa Rusijom, što verujem da veliki deo građana podržava“, uveren je Anđelković.\nPodsetimo, prošle nedelje je član prezidijuma Koordinacionog saveta Belorusije Pavel Latuško izjavio da opozicija očekuje da će dobiti od Evropske unije do četiri milijarde dolara ukoliko u zemlji dođe do smene vlasti i ona krene putem demokratizacije.


admin\t мај 24, 2019 795 0\nKad predsednik ove tužne države nekome i zbog nečega kaže da – laže, to je ravno „informerovskom“ propagandnom maniru da neistomišljenike vrhovnog urednika, po dnevnopolitičkom zadatku, proglasi – lažovima. Potom se momentalno treba zapitati koja i kakva istina je zabolela diku predsedničku nakon neuspešne vizite delu vladika. Sve i da dovedem u pitanje izvor njegovog gneva (izveštavanje „Danasa“ o crkvenom ataku), saopštenje Arhijerejskog sabora Srpske pravoslavne crkve ga surovo demantuje – uzalud si dečko dolazio, stav Crkve je suprotan tvojim kosovskim planovima i namerama.\nPolitika Crkve još od Konstantina Velikog jeste da podržava vlast, pa ni ova naša nije gadljiva na tu praksu, čiji je u ovom trenutku glavni i najveći protagonista 45. po redu, najgori srpski patrijarh u osam vekova autokefalnosti SPC ‒ Miroslav Gavrilović, zvani Irinej. Pokušavši da prejudicira konačan stav Sabora, prethodno je isfingirao navodnu sveopštu podršku arhijereja ne bi li se pred Vučićem i njegovim štitonošom Sančom Pansom (Dodikom) što više dodvorio i javnosti nametnuo utisak da SPC podržava Vučića, po šta je predsednik države i došao međ vladike. Daleko od očiju javnosti ostaće saznanje da su uticajniji arhijereji neuglednom i nemoćnom patrijarhu nagovestili ozbiljan pritisak pod kojim bi se povukao s trona (zbog „bolesti“ ili starosti – 89. godina, jer je izbor doživotan). Bio je, doduše davno, jedan slučaj da je patrijarh smenjen, kad je knez Lazar u dogovoru sa episkopima, suprotno kanonima, smenio trećeg po redu patrijarha Jefrema 1379. godine, naklonjenog Carigradskoj patrijaršiji, i na njegovo mesto postavio Spiridona. E sad, nije Vučić knez Lazar, mada voli da ga glumi (a tek Miloša Obrenovića), ali Irinej je lukavo procenio da bi ga lična i javna podrška modernom srpskom despotu, ali, istovremeno, i popuštanje kolegama episkopima, moglo održati na tronu.\nMeđutim, sve to je proizvelo veliku količinu gađenja među iskrenim vernicima koji poštuju Crkvu a pritom misle svojom glavom. Ostaje dilema zbog čega je patrijarh iskazao toliku količinu snishodljivosti prema predsedniku države, da ga je čak proglasio za preporučenu božju pošiljku. Da li je iz njega progovorio Miroslav Gavrilović ili poglavar Srpske pravoslavne crkve? Ne verujem u čaršijske natruhe da je Miroslav u vreme dok je bio niški vladika izazvao u Prokuplju neku saobraćajku, te da je u kanonskom grehu zbog dva potomka, od kojih je jedan u nekom ozbiljnom biznisu, ali se pitam da li je ovom unižavanju Crkve i samog sebe pristupio iz straha ili interesa? U njegovim godinama čovek može da se plaši samo smrti, a ni razmere interesa, bilo ličnog ili crkvenog, nisu dovoljno jasne niti ubedljive.\nSlobodan Milošević nije upadao na arhijerejska zasedanja niti je kao osvedočeni komunista voleo da očijuka sa Crkvom. Ali držao ju je pod kontrolom, što preko Službe, što nekim ustupcima. Malo ko se seća da je u prvoj polovini devedesetih dozvolio sveštenstvu uvoz automobila bez dažbina, te da je na rafiniran način znao da pomogne Crkvi, pa su se i u patrijaršijskoj štampariji štampali SPS-ovi izborni plakati! Ovaj aktuelni Miloševićev đak ne poseduje takav rafinman, pa Crkvi direktno donira novac, a ova ga lako uzima, iako se time krši Ustav SPC, gde se u članu 243, tačka 4, jasno kaže da prihodi Crkve mogu biti i „vanredni od dobrovoljnih priloga, darova i zaveštanja…“ Tih 30 miliona od države, ili ko zna koliko, ne mogu biti ni donacija niti dobrovoljni prilog, već samo politički mito i predložak političkog pritiska. Nije se samo u ovom slučaju patrijarh ogrešio o crkveni ustav, već i pozivajući predsednika države na zasedanje Sabora. U članu 68 Ustava SPC piše: „Sveti arhijerejski sabor i Sveti arhijerejski sinod mogu na svoje sednice pozvati, radi stručnog mišljenja, i sveštena i svetovna lica koja nisu članovi tih tela.“ Drsko i neprimereno bi bilo proglasiti Vučića za stručnjaka čije je mišljenje neophodno za utvrđivanje bilo kog stava SPC. Otuda bi njegov pokušaj ulaska na saborsku sednicu bio ravan upadu i presedan u urušavanju samostalnosti SPC. Time je i logično da je predsednik dospeo tek do svečanog Crvenog salona.\nOstaje gorak ukus što srpski episkopi trpe ovakvog patrijarha i što nemaju ni snage ni smelosti da ga kazne za ovoliko kanonsko ogrešenje. No, ostaje i gorak ukus zbog predsednikove namere da pokori i kontroliše još jednu instituciju – Crkvu. Da napravi razdor i podelu tamo gde ni po funkciji ni po običajima nema šta da traži. SPC i bez njegovih namera ima previše unutrašnjih podela: na justinijanovce i nikolajevce, na proruse i progrke, na bosanske i srbijanske episkope, na „crvene“ i patriotske vladike, na ekumeniste i one koji su protiv, na mlade i starije episkope… Ali i na one vlastoljubive, srebroljubive i pipoljubive, koji su omiljeni predmet interesovanja Službe koja se nekad zvala Udba, a danas kako god. Svojevremeno mi je moj dragi prijatelj teolog Živica Tucić ubedljivo objasnio: „Uticaj Službe bio je najmanji pri izboru patrijarha Pavla.“ Ali ga je uvek bilo. Još od vremena čuvenog Krcuna koji je, kao šef Službe, u deceniji posle rata, uspeo da unutar SPC organizuje 1.800 sveštenika u nekakav „sindikat“ i da preko njih nadzire i upravlja Crkvom. Čak da (uz pomoć Dobrice Ćosića) instalira Germana na mesto patrijarha!\nJeste da je ovaj predsednik četvrtine građana Srbije bezbožnik, da Vučiće iz Bugojna bije glas partizanštine, ali pokušaji i namere da logikom zavadi pa vladaj uruši i ono malo ugleda koji je sačuvala Srpska pravoslavna crkva ne služe mu na čast, čime je zaslužio istorijsku kaznu izopštenja iz pravoslavlja i srpstva. I bez kosovskog fijaska.


Nastavljajući s praksom da putem kontakata sa diplomatskim predstavnicima stranih država akreditovanih u Crnoj Gori, uspostavlja saradnju sa naučnim institucijama u njihovim zemljama, najstarija crnogorska naučna institucija, Istorijski institut UCG, počastvovan je jučerašnjom posjetom ambasadora Republike Francuske u Crnoj Gori Nj. E. gospodina Kristijana Timonijea (Christian Thimonier), prvog savjetnika Ambasade Lorenta Goncalvesa (Laurent Goncalves) i atešea za štampu gospođe Vesne Lučić.\nU veoma srdačnom i sadržajnom razgovoru s direktorom Istorijskog instituta dr Radoslavom Raspopovićem, ambasador Republike Francuske i njegovi saradnici iskazali su visok stepen zainteresovanosti za saradnju Istorijskog instituta UCG sa naučnim institucijama u Francuskoj. Osim bilateralnih vidova saradnje sa francuskim naučnim institucijama koje se bave izučavanjem francuske i evropske istorije (sa posebnim osvrtom na École des Hautes Études en Sciences Sociales) NJ.E. gospodin Thimonier je istakao potrebu da se saradnja odvija ne samo u bilateralnim okvirima, već i učešćem Istorijskog instituta u konzorcijumu naučnih timova radi realizacije evropskih, multilateralnih naučnih projekata.\nNa sastanku su pozitivno ocijenjeni rezultati dosadašnje saradnje, a takođe i razmotreni konkretni oblici zajedničkog rada na aktuelnim projektima u Crnoj Gori i Francuskoj. Osim mogućnosti saradnje na obilježavanju godišnjice smrti crnogorskog kralja Nikole I Petrovića Njegoša, razmatrana je i ideja o sličnim zajedničkim aktivnostima na obilježavanju godišnjice smrti jednog od najznačajnijih vojskovođa u evropskoj istoriji, Napoleona Bonaparte.\nZbog pandemije koja otežava rad u svim oblastima ostavljeno je da se u daljim razgovorima dogovore načini obilježavanja pomenutih godišnjica, koje bi se realizovale u drugoj polovini ove godine. Kao jedan od mogućih oblika, razgovarano je o organizovanju tematskih izložbi u više gradova Crne Gore.\nU skore, visoke akademske rezultate uvjerava volja za intenziviranje dugoročne crnogorsko-francuske naučne saradnje s obje strane i dogovoreni nastavak dijaloga.


Volvo otkup automobila - Otkup auta Beograd\nVolvo otkup automobila\nVolvo je kompanija koja dosta polaže na kvalitet i bezbednost svojih automobila, a postoji izreka koja kaže da kada kupite Volvo, kupili ste automobil za čitav život, pa vam je i iz toga jasno o kakvom se kvalitetu radi. Naša agencija vrši otkup automobila Volvo, kako bi vama dala priliku da ispunite sve potrebe koje se tiču ovog posla, a na nama je da to i ostvarimo.\nLjudi se vrlo često odlučuju na otkup vozila Volvo, ne zbog toga što smatraju ovo vozilo nekvalitetnim, nego prosto zato što žele da osveže svoj vozni park. Mi takav način razmišljanja podržavamo, jer razumemo želju naših klijenata. Zbog toga smo tu u svakom trenutku da izvršimo otkup auta, i na taj način vam pomognemo da ostvarite svoje ciljeve koji će vas učiniti srećnim. Naš posao i jeste da se pobrinemo da vaše potrebe koje se tiču otkupa auta budu ispunjene, i to uspešno i radimo.\nKao što smo već rekli automobili Volvo su izuzetno kvalitetni i postojani. Oni se prave pre svega kako bi svoje vlasnike zaštitili od oštre skandinavske klime, a samim tim, u Srbiji će vas zaštititi od bilo kakvih vremenskih uslova. Osim toga, pružaju izuzetan osećaj komfora i udobnosti, pa se može reći da su idealni za sve ljubitelje četvorotočkaša. Naša agencija vrši otkup automobila Volvo od klijenata koji imaju potrebe za ovom uslugom, a na vama je da svoje poverenje ukažete nama.\nOtkup vozila Volvo vršimo u skladu sa svim procedurama\nKako bismo zaštitili i naše klijente, ali i našu agenciju od svih mogućih zloupotreba, insistiramo na kompletnoj dokumentaciji pri obavljanju posla otkup vozila Volvo. Mi ćemo završiti sve papire koji su neophodni za transakciju, a na vama kao našem klijentu, je da obezbedite dokaz o vlasništvu nad vozilo, odnosno odgovarajući vlasnički list, ili ovlašćenje. Otkup auta je i za naše klijente, ali i za nas veoma važan posao, i prosto na ovaj način želimo da obezbedimo da čitav posao protekne u najboljem mogućem redu.\nVažno je da znate da ukoliko se pojave dodatni troškovi kroz otkup automobila Volvo, kao što je na primer moguće šlepanja vašeg vozila, da će ih naša agencija snositi na sebe sa velikim zadovoljstvom. To praktično znači da za vas nema nikakvih skrivenih troškova, i da ćete dobiti ugovorenu cenu vašeg vozila.\nUkoliko želite da izvršite otkup vozila Volvo preko naše agencije, dovoljno je da nas kontaktirate telefonom, e-mailom ili preko društvenih mreža, a tada nam možete poslati i sliku vašeg vozila, kako bismo odmah i to potpuno besplatno izvršili prvu procenu vrednosti vašeg vozila.


Rakić-Vodinelić: Država zloupotrebljava izborni proces, šala mora da prestane! - NOVA stranka\nPrva na listi „Da oslobodimo Beograd“ prof. dr Vesna Rakić-Vodinelić upozorila je da je ovakav izborni proces u Beogradu liči na cirkus i da postoji očigledna zloupotreba države od strane nosilaca javnih funkcija koje moraju da se ispitaju.\n„Nakon situacije sa ličnom kartom koja je izdata na ime lica koje se zove Ljubiša Preletačević Beli, mora da prestane šala. Ministar unutrašnjih poslova Nebojša Stefanović mora da odgovori na više pitanja pre nego što razmisli o tome hoće li podneti ostavku zbog strašne uloge države u zloupotrebi izbornog procesa,“ naglasila je Rakić-Vodinelić.\nDodala je da ministar mora da odgovori da li je lična karta Ljubiše Preletačevića autentična ili je falsifikovana.\n„Ako je autentična, da li je rezultat prethodne procedure promene imena i prezimena? Koliko je ličnih karata u toku izbornog postupka bilo izdato u proceduri koja je trajala nešto kraće od 12 časova?“\nRakić-Vodinelić je naglasila da će predstavnici koalicije „Da oslobodimo Beograd“ uložiti prigovore na odluku o proglašenju izborne liste sa ovakvim nedostacima, a ako GIK ne bude usvojila prigovor onda će svakako biti upućena žalba Upravnom sudu.\n„Obratićemo se i Ministarstvu unutrašnjih poslova na osnovu Zakona o pristupu informacijama od javnog značaja sa pitanjima na koja zbog hitnosti postupka moraju da odgovore u roku od 48 sati, a ako to ne učine obratićemo se Povereniku za informacije od javnog značaja“.\nDušan Dinčić, član Gradske izborne komisije ispred koalicije „Da oslobodimo Beograd“, rekao je da u poslednjih nekoliko dana ovaj izborni proces sa svim ovim listama koje se pojavljuju sa erotskim maserima kao zanimanjem i sličnim stvarima počinju da liče na jedan cirkus.\nOn je objasnio da je nakon odluke upravnog suda kojom je odbijena lista Belog dat rok od 48 sati za izmenu koja je podrazumevala promenu imena, izdavanje nove lične karte i ponovno prikupljanje potpisa.\n„Očiglednim zloupotrebama sve ovo je završeno za 12 sati čime su predstavnici većine u GIK-u učestovali u kršenju zakona“, naglasio je Dinčić.\nPrethodna vest\tPrekršajne prijave protiv Elekovića i Tadića naručene iz Vučićevog kabineta Sledeća vest\tUroš Eleković: Vučiću, dođi i lično me uhapsi!


Indijska vojska greškom ubila 13 civila | Novosadski informativni portal 021\n09:07 > 10:09\nNovinska agencija AP dodaje da bi broj mrtvih mogao da bude 13.\nIndijski ministar unutrašnjih poslova Amit Šah rekao je da je "vrlo uznemiren" vešću da su ubijeni civili u incidentu u subotu kasno uveče, preneo je Rojters.\nLokalni mediji su naveli da su indijske bezbednosne snage greškom otvorile vatru ka civilima, ne navodeći razlog incidenta.\n"Država će detaljno istražiti ovaj incident, ožalošćene porodice moraju dobiti pravdu", poručio je Šah putem Tvitera.\nNeimenovani član vojske ispričao je da su vojnici zapucali ka kamionu, nakon što su dobili informaciju da se u toj oblasti kreću pobunjenici i da je prvo ubijeno šest ljudi, dodaje AP.\nOkupljeni žitelji sela su potom zapalili dva vojna vozila, a vojnici su tada pucali i na njih i ubili još sedam ljudi, dodao je vojni zvaničnik koji nije želeo da otkriva identitet, jer nije imao dozvolu da govori za medije, navodi se u izveštaju američke novinske agencije.


- Pripadnici ROSU i KPS-a su danas napali narod, koristili bojevu municiju. Sve ovo je maslo Aljbina Kurtija, koji želi da se sveti Srbima na KiM - rekao je Petković.\nOn je rekao da je u neredima ranjen Srbin Srećko Sofronijević, mladić star 36 godina, i da je ovim "pala prva kap srpske krvi".\n- Imamo na desetine ranjenih, i zbog toga je predsednik Aleksandar Vučić hitno otišao u Rašku, gde će u 15 časova u kasarni imati sastanak sa Srbima sa KiM.\nUkazao je da je ovo "sedmi put da pripadnici ROSU, do zuba naoružani, upadaju na sever KiM i sukobljavaju se sa golorukim srpskim narodom".\nPokazujući slike zaplenjenih pakovanja sokova i čokoladica, upitao je da li je to krijumčarenje robe zbog koje Rosu upada sa oklopnim vozilima na sever Kosova i Metohije i stvara jedno gotovo ratno stanje.\n- Takođe, naši ljudi okupljeni u Zvečanu uspeli su pod rafalima koje su trpeli da oteraju Rosu iz centra Zvečana, gde su upadali u magacine, u privatne kuće. Oni su upadali u apoteke, za njih je krijumčarenje robe to što se prodaju lekovi u apotekama - istakao je Petković.\nKada su se vratili u bazu Belvedere, dodao je Petković, "šest oklopnih vozila je ponovo krenulo na sever Kosova i Metohije".\n- I tu ih je naš narod ponovo sprečio i to kod mesta Rudare, gde je bio veliki okršaj, tako što su jedinice Rosu napadale i bojevom municijom - naveo je direktor Kancelarije za KiM.\nAljbin Kurti želi da izazove krizu i osvoji sever, ocenio je on.\n- Pozivam Kfor i međunarodnu zajednicu da reaguju i zaustave ludilo Aljbina Kurtija. Ako Kfor nije sposoban da reaguje i zaštiti srpski narod, ima ko će - poručio je Petković.


CENA PARADAJZA OBRADOVALA DOMAĆICE | Agroservis\n> CENA PARADAJZA OBRADOVALA DOMAĆICE\nProdavci kažu da je cena paradajza samo trenutno ovako povoljna, jer je pristigao domaći jabučar, gajen na otovrenom prostoru i da ga ima malo i da se već za par dana može očekivati rast cene. Ovaj paradajz domaćice najviše koriste za kuvanje i spremanje soka, pa će već za vreme vikenda ovo biti najveći posao u mnogim domaćinstvima.\nMeđutim, i sa postojećim cenama mala je potražnja. Na Kvantaškoj pijaci u Novom Sadu povrtari danas nisu mogli da prodaju ovaj paradajz na gajbe po 25 dinara, dok je grožđe za preradu uvezeno iz Makedonije prodavano po 20 dinara kilogram.\nPrema trošenju para za zimnicu, kako saznaje „AgroServis”, u novosadskoj Tržnici najmanji promet roba je na startu školske godine, pa se najveće snabdevanje domaćinstava očekuje krajem septembra i u oktobru.


“Niko u svetu nije bio pripremljen, svi smo bili iznenađeni koronavirusom” | Ekspres.net\nPredsednik skupštine predsednika pokrajina Austrije i predsednik pokrajine Gornja Austrija Tomas Štelcer istakao je da su svi bili iznenađeni koronavirusom.\nOn je rekao da niko u svetu nije bio pripremljen, te da sada imamo vanrednu situaciju koju naše generacije nisu do sada videle.\nŠtelcer je, u debati na državnoj televiziji ORF, kazao da se mere za zaustavljanje širenja virusa i savladavanje problema koji su s tim vezani stalno razvijaju. U diskusiji pod naslovom “Testiranje, zaštita, pomoć – koliko je snažan naš zdravstveni sistem”, ministar zdravlja Rudolf Anšober ukazao je da Svetska zdravstvena organizacija preporučuje da se testiraju svi slučajevi sumnje u infekciju. Uz to, dodaje, svaki lekar u Austriji ima mogućnost da naloži test za svog pacijenta, bilo sumnje ili ne.\nProširenjem kapaciteta za pregled ministar najavljuje redovno testiranje medicinskog osoblja, ali ukazuje i da infekcija može nastupiti i neposredno posle negativnog testa.\n“Nemamo kapacitete da testiramo čitavu Austriju. Ne verujem da trenutno sprovodimo suviše malo testiranja”, rekla je virolog Monika Redlberger-Fric.\nDo sada je više od 23.000 testova sprovedeno, od kojih je svaki šesti bio pozitivan. Ministar Anšober je najavio da će zdravstvo u naredne dve do tri nedelje masivno povećati broj testova. Rekao je da su austrijske vlasti naručile i dodatne respiratore, ali da je problem da su Nemačka i Francuska zabranile izvoz tih proizvoda pa je već plaćena roba bila blokirana. Anšober je preneo da je Austrija proteklih dana u opremi zaštitnom opremom pomogla italijanski region Južni Tirol, na zahtev predsednika tog regiona Arnoa Kompačera.\nŠtelcer i Anšober bili su jedinstveni u stavu da Austrija u budućnosti kod tako strateški važnih proizvoda mora obezbediti sopstvenu proizvodnju i nezavisnost. “Moramo u tim oblastima biti nezavisniji”, nalasio je ministar.\nMAPA KORONAVIRUSA: Ispratite širenje epidemije SVET I KORONAVIRUS: 218.800 – 8.810 KORONA U AUSTRIJI: Za svega dva dana 49.000 ljudi ostalo bez posla Ništa više neće biti isto


Kontakti Srbije i Bugarske o “balkanskom gasovodu”\nBy Nefeli Tzanetakou / Објављено на: May 16, 2019\nPredsednik Srbije Aleksandar Vučić telefonom je razgovarao sa bugarskim premijerom Bojkom Borisovim, o pitanjima bilateralne i regionalne saradnje, sa posebnim osvrtom na sektor energetike.\nAleksandar Vučić, kako je saopšteno iz kabineta predsednika Srbije, izrazio je zadovoljstvo nivoom saradnje između dve zemlje, ističući značaj koji Beograd pridaje regionalnoj saradnji u okviru sastanaka između Grčke, Bugarske, Rumunija i Srbija.\n“Predsednik Srbije je istakao da je formula četvorostrane saradnje posebno značajna za razvoj dobrosusedskih odnosa, ali i za razvoj Srbije na ekonomskom i svakom drugom nivou”, navodi se u saopštenju.\nVeliki deo razgovora bio je posvećen pitanjima energetske saradnje, a posebno o povezanosti Srbije sa takozvanim „balkanskim gasovodom“, koji će biti proširenje Turskog toka i koji će voditi kroz Bugarsku i Srbiju te završiti na granici sa Mađarskom.\nIstovremeno, nakon prijedloga Bojka Borisova, kako je postalo poznato, istražene su mogućnosti za isporuku gasa iz različitih izvora, a ne samo iz Rusije, kanalisane kroz „balkanski gasovod“.\nPrema tome, kako je istaknuto, put za interkonekciju “balkanskog gasovoda” sa TAP gasovodom je otvoren, kao i sa skladištem i postrojenjem za prečišćavanje LNG u Aleksandrupolisu.\nIstovremeno, predsednik Srbije je obavestio bugarskog premijera da će sledeće subote biti otvoren poslednji deo panevropskog autoputa “Koridor 10”, koji vodi do Severne Makedonije i Grčke./ibna


Kreativnost i različitost na delu – Savez slepih Srbije\nKreativnost i različitost na delu\n11. Generalna skupština EBU u Rimu\nSkupština Srbije donela Zakon o potvrđivanju Marakeškog ugovora\nPublished by savez-slepih at November 19, 2019\nSavez slepih Srbije je u utorak 19. novembra 2019. godine u Kulturnom centru Jagodina po 22. put organizovao Smotru stvaralaštva slepih i slabovidih Srbije.\nTehnički organizator je bila Međuopštinska organizacija Saveza slepih Srbije Jagodina, a manifestaciju su podržali Grad Jagodina i Ministarstvo za rad, zapošljavanje, boračka i socijalna pitanja.\nSlepi i slabovidi stvaraoci iz 20 gradova su i ovoga puta pokazali umešnost, kreativnost i različitost umetničkog stvaralaštva. Tako su brojnim posetiocima u okviru izložbenog dela Smotre bili predstavljeni radovi slepih i slabovidih osoba rađeni u različitim tehnikama, od predmeta od drveta, gline, recikliranog materijala, u makrame tehnici,te ručni i veženi radovi…\nNa otvaranju manifestacije, prisutnim takmičarima i posetiocima se najpre obratio Zoran Ajduković, predsednik jagodinske organizacije slepih, koji je gostima poželeo dobrodošlicu u njihov grad, a takmičarima puno uspeha.\nMilan Stošić, predsednik Saveza slepih Srbije se zahvalio Gradu Jagodina i predsedniku Skupštine grada Draganu Markoviću Palmi, kao i gradonačelniku Ratku Stevanoviću na izuzetnoj podršci i istakao važnost organizovanja ovakvih i sličnih manifestacija u malim sredinama, jer se ovakvi događaji organizuju u cilju afirmacije sposobnosti slepih i slabovidih osoba. Zahvalio je na podršci i resornom ministarstvu i izrazio verovanje da će se u Jagodini uspešno organizovati i drugi slični skupovi Saveza.\nStošić je tom prilikom uručio i priznanje Draganu Markoviću Palmi, predsedniku Skupštine Grada, koje je u njegovo ime primio Ratko Stevanović, gradonačelnik Jagodine.\nObrativši se prisutnima, Stevanović je izrazio zadovoljstvo što se u Jagodini održava ovako važan skup i rekao da lokalna samouprava već 15 godina ima dobru saradnju sa Savezom slepih Jagodina, istakao je da je lokalna samouprava uvek otvorena za saradnju i nove predloge kako bi položaj slepih u Jagodini bio bolji. Naglasio je da je nedavno na jednoj od prometnih raskrsnica postavljena zvučna signalizacija u cilju bezbednijeg kretanja slepih i slabovidih osoba, kao i da sve slepe osobe kao i ostali građani Jagodine imaju besplatan gradski prevoz.\nTakmičare je ocenjivao žiri u sastavu:Tatjana Ristić, sekretar Crvenog krsta, Dragana Kostić, tekstilni inženjer i Branislav Đokić, istoričar umetnosti, koji nije imao ni malo lak zadatak, jer je od mnoštva kako rekoše najboljih radova trebalo odabrati one koji se ipak za nijansu razlikuju i koje treba nagraditi.\nDok je žiri odlučivao o najboljima, za učesnike i takmičare smotre organizator je priredio bogat i raznovrstan kulturno-umetnički program. U muzičko-poetskom programu su nastupili članovi Kulturno umetničkog društva „Kablovi“ iz Jagodine i Kulturno umetničkog društva „Bor“, kao i slepi vokalni solisti Miroslav Đorđević, Slobodan Dujkić i Zaviša Gligorijević iz Bora, te autori poezije Slovenka Mijalković iz Negotina, Dragan Popović Kuruzlija iz Užica, a odlomkom iz komedije o Ljubi Moljcu prisutne je nasmejao neumorni Andrija Tihi iz Zrenjanina.\nNa kraju programa predsednik žirija je proglasio pobednike 22. Smotre stvaralaštva, a Milan Stošić, predsednik Saveza slepih Srbije je najboljima uručio nagrade.\nĐokić je istakao da je žiri imao veoma težak zadatak, jer je bilo radova iz različitih oblasti i da je svaki po na osob zaslužio da bude nagrađen. I ovoga puta takmičari su bili podeljeni u dve kategorije, kategoriju slabovidih, u kojoj je prvo mesto pripalo Žaklini Ranđelović iz Leskovca, drugi je bio Zlatibor Lazarov iz Pančeva, a treća Isidora Popov iz Zrenjanina. U kategoriji slepih stvaralaca prvo mesto je osvojio Tihomir Petrović iz Kučeva, druga je bila Slovenka Mijalković iz Negotina, a treću nagradu osvojila je Lenče Lazić iz Smedereva. Specijalna nagarada je dodeljena Vladanu Jakovljeviću iz Jagodine.\nManifestacija je bila veoma dobro medijski propraćena, a ceo skup je sve vreme snimala jagodinska TV „Palma“.\nSa organizovanjem ovakvih i sličnih manifestacija Savez slepih Srbije će i ubuduće nastaviti, kako bi afirmisao i podsticao stvaralačke sposobnosti slepih i slabovidih osoba iz cele Srbije.\nKonferencija u Kragujevcu\nTradicija u našim rukama


Nakon što je Kantonalni odbor za razvoj, kao tijelo zaduženo za pripremu i organizovanje procesa izrade integrirane Strategije razvoja Tuzlanskog kantona za period 2016. - 2020. godina, izradu strateške platforme, sektorskih planova, operativnog dijela te nacrta integrirane Strategije razvoja Kantona, kreirao nacrt Strateške platforme razvoja Tuzlanskog kantona, u srijedu 24.12.2014. godine održani su sastanci sektorskih radnih grupa tokom kojiu su definisani sektorski ciljevi za svaki od pet definisanih strateških ciljeva razvoja Tuzlanskog kantona.\nRad sektorskih radnih grupa se odvija unutar tri sektorske radne grupe i to: sektorske radne grupe za oblast ekonomskog razvoja, sektorske radne grupe za oblast društvenog razvoja i sektorske radne grupe za oblast zaštite okoliša. Kako je proces izrade integrirane Strategije razvoja Tuzlanskog kantona participatoran proces u svim fazama, u radu navedenih sektorskih radnih grupa učestvovali su članovi Partnerske grupe za razvoj, članovi Kantonalnog odbora za razvoj, istaknuti univerzitetski profesori, istaknuti stručnjaci - poznavaoci određenih oblasti, predstavnici privrednih subjekata i nevladinog sektora te predstavnici općina Tuzlanskog kantona.\nNakon definisanja sektorskih ciljeva, u narednom koraku procesa izrade integrirane Strategije razvoja Tuzlanskog kantona za period 2016.-2020. godina će se, u okviru sektorskih radnih grupa, definisati konkretne mjere sa programima i projektima, rezultatima, indikatorima, rokovima, nosiocima aktivnosti i preciznim finansijskim okvirima.\nPodršku Vladi Tuzlanskog kantona u procesu izrade Strategije razvoja Tuzlanskog kantona za period 2016.-2020. godina pruža Projekat integriranog lokalnog razvoja (ILDP), zajednička inicijativa Razvojnog programa Ujedinjenih nacija (UNDP) i Švicarske Vlade.


Italijanski vojnici oboleli od karcinoma na Kosovu - Dnevni list Danas\nPočetna » Društvo » Italijanski vojnici oboleli od karcinoma na Kosovu\nPravni tim za podizanje tužbi građana Srbije protiv NATO zbog korišćenja osiromašenog uranijuma u bombardovanju SRJ se poziva na presude evropskih država u kojima je to „dokazano“\nItalijanski vojnici oboleli od karcinoma na Kosovu\nUpravo utvrđujemo pravni osnov za podizanje tužbi za naknadu štete od strane teško obolelih građana Srbije pred nacionalnim sudovima 19 država- članica NATO koje su učestvovale u bombardovanju SRJ 1999. godine, a u kojem je korišćen osiromašeni uranijum.\n1Piše: Zorica Miladinović 19. jula 2017. 15.13\nVeć smo obezbedili prve izvršne sudske presude upravo tih država kojima se određuje naknada štete njihovim građanima obolelim od karcinoma koji su kao vojnici predhodno boravili na Kosovu i Metohiji. U tm presudama se nedvosmisleno navodi da je njihova bolest posledica izloženosti osiromašenom uranijumu, kaže Srđan Aleksić, šef međunarodnog pravnog tima za podizanje tužbi za naknadu štete protiv članica ove vojne alijanse.\nAleksić kaže da će pred nacionalnim sudovima ovih 19 država biti pokrenut postupak od strane teško obolelih državljana Srbije, kao i članova njihovih porodica, u slučaju da su oni preminuli. On kaže da će podnosioci tužbi biti građani koji su učestvovali u borbama ili žive u područijima koja su bombardovana osiromašenim uranijumom, a pre svega na lokacijama iznad Peći i Prizrena na Kosovu, kao i onim na jugu Srbije- posebno oko Vranja, gde je takva municija najintenzivnije korišćena. Prema planu, tužbe će biti podnete za dve godine, a do tada će se obezbeđivati pravni, medicinski i drugi materijalni dokazi.\nPravni tim za sada raspolaže dvema pravosnažnim i izvršnim presudama italijanskih sudova u kojima se dosuđuje naknada štete zbog bolesti izazvanih osiromašenim uranijumom. U presudi Regionalnog upravnog suda Regije Kampanija, iz Napulja, donetoj 2010. godine po žalbi bivšeg vojnika Vinćenca Bjondi, nalaže se Ministarstvu odbrane Italije da mu isplati „pravednu odštetu u maksimalnoj predviđenoj meri, sa kamatama“. Bjondi je oboleo od papilarnog tiroidnog karcinoma, nakon što je od 2000. do 2002. godine, u više navrata, a ukupno godinu dana, boravio u misiji na Kosovu.\n– On je izvršavao konkretne zadatke u kontaminiranoj oblasti u kojoj su vojne snage NATO za vreme intervencije na Balkanu masovno koristile projektile koji su sadržali osiromašeni uranijum. Nesumnjivo je dobio karcinom sa metastazom iz razloga vršenja takve vojne službe, a uz produženo izlaganje oslobođenoj radioaktivnosti osiromašenog uranijuma-navodi se u presudi.\nSud podseća da je Bjondi jedan od 513 italijanskih vojnika, uz još 45 preminulih, koji su „prijavili patološke promene vezane za izloženost osiromašenom uranijumu koji je NATO masovno koristio na Balkanu“. Podseća se i da italijansko zakonodavstvo zbog toga predviđa „pružanje besplatnih zdravstvenih usluga u bilo kojoj civilnoj i vojnoj zdravstvenoj ustanovi svim italijanskim građanima koji su u bilo kojem svojstvu, a kao deo međunarodnih mirovnih i humanitarnih misija ili javne administracije, radili ili rade na teritoriji Kosova i Bosne i Harcegovine“.\nU drugoj presudi, koju je sud opštine Kaljari doneo 2011. godine, osuđuje se italijansko Ministarstvo odbrane na isplatu naknade štete „za svu patnju- biološku, materijalnu i nematerijalnu, i duševni bol“ članovima porodice Valerija Aleksandrea Melisa, koji je preminuo 2004. godine od Hočkinovog limfoma, nakon što je 1999. godine, a nešto manje od tri meseca, bio u međunarodnim snagama na Kosovu. Svakom od roditelja dosuđeno je po 233.776,31 evra, a bratu i sestri po 58.444,08 evra.\nU presudi se navodi da je Melisa u svakodnevnom izvršavanju zadataka na Kosovu „bio izložen uticajima i zračenjima poznate štetnosti”. Takva ocena se potkrepljuje izveštajem naučnice Antoniete M. Gati da su analizirani uzorci njegove krvi sadržali čitav niz supstanci koje se dovode u vezu sa radioaktivnošću kojoj je bio izložen. Izloženost takvim zračenjima, sa štetnim posledicama po zdravlje, u presudi se naziva „Balkanskim sindromom“ .\n– Uprkos ovakvim rizicima, nikakve zaštitne mere nisu primenjene, niti su vojnici iz italijanskog kontingenta bili informisani o posebnim opasnostima kojima su mogli biti izloženi, za razliku od kontingenata iz savezničkih zemalja. Drugi kontingenti, naročito oni iz Sjedinjenih američkih država i Ujedinjenog kraljevstva, ne samo da su primenili odgovarajuće mere, već su obavestili i saveznike o rizicima i preporučili usvajanje identičnih mera predostrožnosti“, navodi se u presudi suda u Kaljariju.\nPrema dostupnim podacima, u bombardovanju SRJ, za 78 dana, bačeno je 15 tona osiromašenog uranijuma, od kojih su SAD „priznale 11 tona“. Bačena je, takođe, još uvek nepoznata količina plutonijuma i 25 tona baruta.\nVeterani sa Kosova ipak ređe dobijaju rak od onih koji su ostali u kasarnama“\nZoran Radovanović, predsednik Etičkog komiteta Srpskog lekarskog društva, epidemiolog i univerzitetski profesor, predhodno je za naš list naveo da su oni koji „štetne efekte osiromašenog uranijuma preuveličavaju do besmisla“ zapravo „neznalice i prevaranti“. NATO je koristio municiju sa osiromašenim uranijumom „na vrlo uskom graničnom pojasu prema Kosovu, blizu Preševa, a južno od Bujanovca“, što su nenaseljena i nepristupačna područja, a zagađeni sloj zemljišta je skinut i deponovan u Institutu Vinča.\n– „Vetar u leđa ‘katastrofičarima’ dale su svojevremeno vesti da su šestorica nemačkih i još više italijanskih vojnika oboleli od raka posle boravka na Kosovu. Ispostavilo se, međutim, da rak dobijaju i vojnici koji tamo nikada nisu bili, pa kada su obavljena poređenja, zaključeno je da veterani ređe dobijaju rak od svojih parnjaka koji su ostali u kasarnama van Kosova- rekao je on.\nbombardovanje 1999, tuzbeBeograd, Niš\n21. jula 2017. u 11.03\nKrajnje upozoravajuce. I ko u Srbiji misli o ovome?


Da li je ovo samo spin dogovor? – “Rat” na relaciji Krivokapić-Đukanović se nastavlja – DnevniZurnal\nDa li je ovo samo spin dogovor? – “Rat” na relaciji Krivokapić-Đukanović se nastavlja\nby admin 29/08/2021, 10:08 1.6k Views\nZdravko Krivokapić ocenio je da je današnja izjava Mila Ðukanovića o ustoličenju mitropolita Joanikija potpuno “ogolila” inspiratora i inicijatora tenzija.\nKrivokapić smatra da je najmanje važno gde će toga dana biti Ðukanović, ali da je važno pozvati ga da, kako je naveo, “prestane da izaziva i podgreva sukobe, podele i tenzije”.\n“Apsolutno je pravo Mitropolije crnogorsko-primorske da ustoličenje mitropolita obavi u vekovnom sedištu svoje mitropolije na Cetinju i država će obezbediti sve neophodne uslove da SPC kao najdominantija verska zajednica u Crnoj Gori po broju vernika ostvari svoje Ustavom zagarantovano pravo”, istakao je Krivokapić, a saopšteno iz njegovog kabineta.\nPremijer Crne Gore ocenjuje da Đukanović to radi sa ciljem da “spreči ili stavi u drugi plan borbu protiv organizovanog kriminala, koja iz dana u dan napreduje”.\nKrivokapić je naveo da Ðukanović, kao predsednik Crne Gore mora naučiti da štiti Ustav Crne Gore i ustavnu versku slobodu Srpske pravoslavne crkve da ustoličenje obavi tamo gde ima svako pravo da ga obavi, na Cetinju, i da jednom stane u zaštitu verske slobode Crkve koju je, kako je naveo Krivokapić, dok je njegova partija bila na vlasti, “do beskraja proganjao, a koja ga je dobro naučila šta znači biti slobodan i ustavan”.\nPredsednik Crne Gore Milo Ðukanovića ocenio je prethodno da je ustoličenju mitropolita Joanikija na Cetinju dat, kako je naveo, neprimereno veliki značaj i izrazio nadu da će njegov apel da ustoličenje bude održano van Cetinja “čuti i uvažiti oni koji treba da ga uvaže”.\nÐukanović je takođe rekao da će, ako ne bude uvažan njegov apel i ako ustoličenje mitropolita crnogorsko-primorskog Joanikija ipak bude na Cetinju – 5. septembra biti u prestonici.\nÐukanovic: “Biću na Cetinju ako ne promene mesto ustoličenja”\nPredsednik Crne Gore Milo Ðukanović najavio je da će, ako ne bude uvažan njegov apel i ako ustoličenje mitropolita crnogorsko-primorskog Joanikija ipak bude na Cetinju – 5. septembra biti u prestonici, prenosi RTCG.\nÐukanović je rekao da taj apel upućuje sa osećajem izuzetne odgovornosti za očuvanjem mira i stabilnosti.\n“Kao što znate, ja sam i danas na Cetinju sa namerom da doprinesem afirmaciji naše spoljne politike i međunarodnog rejtinga. Nadam se da neću biti u situaciji, a moraću da budem ukoliko se apel ne uvaži, da 5. septembra i sam budem prisutan na Cetinju gde je većinska Crna Gora i gde se brani čast i dostojanstvo naše države”, rekao je Ðukanović, prenosi RTCG.\nÐukanović je poručio da se nada da će njegov apel da ustoličenje Joanikija bude održano van Cetinja “čuti i uvažiti oni koji treba da ga uvaže”.\nPredsednik Crne Gore tvrdi da se u dužem vremenskom periodu “iz Srbije, beogradske Patrijaršije moglo čuti mnogo neprimerenih reči na račun Crne Gore i Crnogoraca” i ocenjuje da one nisu mogle biti doživljene drugačije nego kao vređanje.\n“Te okolnosti su doprinele da ovo pitanje dobije mnogo više politički karakter nego što mu pripada i postane bezbednosno značajno”, rekao je Ðukanović.\nÐukanović smatra da nije pametno insistirati na ustoličenju mitropolita u Cetinju i Cetinjskom manastiru, već da je pametno izmestiti događaj sa Cetinja i obaviti ga u nekom od drugih hramova.